# Inici automàtic

&Anne-Marie.Mahfouf;
&traductor.Antoni.Bella;
12-08-2011
1.0 (&kde; 4.7)
KDE
Arranjament del sistema
inici automàtic
fitxer d'escriptori
fitxer d'script

## Gestor d'inici automàtic

Aquest mòdul és una eina de configuració per a la gestió dels programes que s'inicien amb el vostre &kde; personal. Us permet afegir programes o scripts perquè s'iniciïn automàticament durant l'inici de la vostra sessió &kde; i per a gestionar-los.

Si us plau, tingueu en compte que els canvis en aquest mòdul s'aplicaran immediatament.

El programa escaneja `~/.config/autostart/`, la vostra carpeta `Autoinici KDE` (per omissió `$KDEHOME/Autostart`), `$KDEHOME/env` i `$KDEHOME/shutdown` per a comprovar quins programes i scripts hi ha i els mostra. Us permetrà gestionar-los amb facilitat.

Tingueu en compte que podeu canviar la ubicació de la carpeta `Autostart` al programa &systemsettings;, categoria Aparença i comportament usual, Detalls del compte Camins i establir una carpeta diferent de `$KDEHOME/Autostart`.

### Mostrar els fitxers

La part principal del mòdul mostra els programes que es carreguen i els scripts que s'executen quan s'inicia, s'atura el &kde; o abans del seu inici.

Nom

  No es pot modificar aquesta columna. Indica el nom del programa o script que voleu iniciar amb el &kde;. El nom s'extreu del fitxer «Desktop» amb la clau «Name» per a un programa i «Filename» per a un script.

Ordre

  Aquesta columna llista les ordres que s'executen en iniciar el programa. Les ordres es poden modificar mitjançant el botó Propietats o fent doble clic a la fila del programa/script. L'ordre s'extreu del fitxer «Desktop» amb la clau «Key».

  Per a un script l'ordre és el camí cap a l'script.

Estat

  Aquesta opció sols està disponible per als programes a través de fitxers «Desktop». Podeu posar un programa a la carpeta `Autostart` d'inici automàtic, però desactivar que s'executi en iniciar el &kde;. Establir el programa a Deshabilitat farà que no s'executi durant l'inici.

  Establir un programa a Deshabilitat estableix la propietat «Hidden» a «true» en el fitxer «Desktop» a la carpeta `Autostart`.

Executa en

  Els programes (fitxers «Desktop») sols es poden executar durant l'inici. Els scripts es poden executar durant l'Inici, Aturada o Inici previ al KDE. Aquesta columna us permet canviar quan s'executa l'script. «Inici» és quan s'inicia el &kde;, «Aturada» és al tancar la sessió del &kde; i «Inici previ al &kde;» és abans que el &kde; comenci a iniciar-se.

  Els scripts i fitxers «desktop» establerts a ser executats durant l'Inici són copiats o es crea un enllaç simbòlic en `$KDEHOME/Autostart` i seran executats durant l'inici del &kde;.

  Els scripts establerts a ser executats durant l'Aturada són copiats o es crea un enllaç simbòlic en el directori `$KDEHOME/Autostart` i seran executats automàticament durant l'aturada del &kde;, una vegada l'usuari hagi tancat la sessió.

  Els scripts establerts a ser executats durant l'Inici previ al KDE són copiats o es crea un enllaç simbòlic en `$KDEHOME/env` i seran inclosos durant l'inici del &kde; (és a on l'script `startkde` cercarà els scripts.

  El &kde; sols pot llegir els scripts amb l'extensió `sh` per als modes Inici previ al &kde; i Aturada.

### Accions

A la dreta hi ha alguns botons per a canviar el mode en que està configurat l'inici automàtic. Podeu afegir, eliminar programes o scripts, o canviar les seves propietats.

Afegeix programa

  En fer clic en aquest botó es mostrarà el diàleg estàndard del &kde; Tria aplicació i us permet escollir quin programa iniciar. Després de triar el programa, feu clic a Bé i se us oferiran les propietats per aquest programa.

  Això copiara el fitxer «Desktop» del programa a la vostra carpeta `Autostart`.

Afegeix script

  Aquest botó obrirà un diàleg que us demanarà la ubicació de l'script que voleu afegir. Si manteniu marcada (per omissió) Crea com un enllaç simbòlic, llavors l'script serà afegit com un enllaç simbòlic. Si no marqueu aquesta opció, l'script serà copiat a la carpeta local corresponent.

Elimina

  Eliminarà immediatament el fitxer «Desktop» per al programa, l'script o un enllaç simbòlic en la carpeta `Autostart`.

Propietats

  Aquest botó (sols s'habilita per als programes, &ead;, fitxers «Desktop») us permet canviar les propietats del programa o script. Disposeu de propietats generals, propietats de permisos, obtenir una vista prèvia quan sigui aplicable i propietats relacionades amb l'aplicació per als programes.

Avançat

  Aquest botó sols s'aplica als programes (&ead;, fitxers «Desktop»). Un diàleg us demanarà si voleu que el programa s'iniciï només al &kde; (i no en altres entorns d'escriptori que pugueu fer funcionar). Per omissió, el programa s'iniciarà automàticament en tots els entorns d'escriptori que executeu. Marcant Engega automàticament només en el KDE s'iniciarà automàticament el programa sols si s'inicia l'entorn d'escriptori &kde;.

  Això estableix el valor KDE a la clau «OnlyShowIn» al fitxer «Desktop» del programa.