&Pamela.Roberts;
&traductor.Antoni.Bella;
22-11-2011
&kde; 4.8

# La barra lateral

La barra lateral apareix com a una vista a part a l'esquerra de la finestra del &konqueror;. Es pot invocar amb Arranjament Mostra Barra lateral o alterna la seva aparició amb la tecla F9.

Amb la barra lateral

Aquest conté una sèrie de pàgines amb pestanyes; feu clic esquerra a sobre de la icona d'una pestanya per a veure aquesta pàgina. En fer clic esquerra a sobre de la icona per a la visibilitat de la pàgina, la barra lateral es plegarà de manera que tan sols seran visibles les icones amb pestanya.

Adreces d'interès

  Aquesta pàgina mostra un vista en arbre de les vostres adreces d'interès. Feu clic esquerra a sobre d'un element per obrir-lo a la vista principal.

Historial

  Aquesta pàgina mostra una vista en arbre del vostre historial de navegació. En fer clic esquerra a sobre d'un element s'obrirà a la vista principal, o podeu obrir-lo en una nova finestra del &konqueror; amb el clic dret i seleccionant Obre en una finestra nova des del menú emergent.

  Podeu eliminar un element de l'historial amb el clic dret a sobre seu seleccionant Elimina entrada. Si seleccioneu Neteja l'historial esborrareu tot l'historial.

  El menú emergent que s'obté quan feu clic dret a sobre de qualsevol entrada de la pàgina de historial també us ofereix l'opció d'escollir si l'historial s'ha d'ordenar per nom o per data.

  Si se selecciona Preferències... des d'aquest menú emergent apareixerà el mòdul de control Historial. Això es pot usar per establir la mida màxima del vostre historial i el temps després del qual els elements seran eliminats automàticament. També hi podreu establir tipus de lletres diferents per als &URL; nous i antics. La casella de selecció Pistes detallades controla quanta informació es mostrarà quan mantingueu el punter del ratolí a sobre d'un element de la pàgina de l'historial.

Carpeta inici

  Aquesta pàgina mostra una vista en arbre de les subcarpetes de la vostra carpeta d'inici. Tingueu present que les carpetes «ocultes» (aquelles en que el seu nom comenci per un punt) no seran mostrades. Feu clic esquerra a sobre d'un element per obrir-lo a la vista principal o amb el dret per a mostrar un menú emergent que us permeti obrir la subcarpeta en una finestra nova o com una pàgina amb pestanya nova a la vista principal.

Xarxa

  Aquesta pàgina pretén mostrar una vista en arbre de les connexions de xarxa importants, encara que les carpetes locals també hi poden ser incloses. Altra vegada, podeu fer clic esquerra a sobre d'un element per obrir-lo en la vista principal o amb el dret per obrir un menú amb un ventall més ampli de possibilitats.

  Les carpetes mostrades a la pàgina Xarxa es mantenen a la carpeta `~/.kde/share/apps/konqsidebartng/virtual_folders/remote/`, i en podeu crear de noves simplement com ho faríeu amb qualsevol altra subcarpeta. Els elements en aquestes carpetes es mantenen com a fitxers `.desktop` i es poden crear amb l'opció Crea nou Enllaç a la localització (URL)... del &konqueror;.

Carpeta arrel

  La carpeta arrel té el camí `/`, i és la carpeta base del vostre sistema de fitxers local. Si expandiu la carpeta «Arrel» us trobareu una altra carpeta anomenada `root`. Aquesta pertany a l'administrador del sistema o superusuari i és la seva carpeta d'inici. També trobareu una carpeta anomenada `home`, dintre de la qual hauríeu de trobar la vostra pròpia carpeta d'«inici».

Serveis

  Aquesta pàgina proporciona ràpid accés als següents serveis:

  Aplicacions, Navegador de CD d'àudio i Tipus de lletra.

Llocs

  El plafó Llocs es troba a l'esquerra de la finestra per omissió. Aquest mostra les ubicacions que heu desat com a adreces d'interès. També mostra qualsevol disc o medi connectat a l'ordinador.

  La manera més fàcil d'afegir una carpeta al plafó Llocs és fer un arrossega i deixa en aquest. D'altra banda, podeu fer clic dintre seu amb el &BDR; i escolliu Afegeix entrada... al menú contextual.

La configuració de la barra lateral es pot canviar fent clic dret a sobre d'una àrea buida a sota de la icona amb pestanya inferior o amb el clic esquerra a sobre de la icona botó de configuració, aquesta està habilitada en el menú contextual. En fer-ho apareixerà un menú amb les següents opcions:

Afegeix nou

  Aquesta opció us permet afegir una nova pàgina amb pestanya a la barra lateral. La nova pàgina pot contenir diferents mòduls de la barra lateral o una nova vista en arbre de carpetes. L'última opció d'aquest submenú us permet tornar a la configuració per omissió del sistema.

Vistes múltiples

  Si se selecciona aquesta opció la barra lateral es dividirà en dues pàgines amb pestanya que es podran veure alhora.

Mostra les pestanyes a l'esquerra, Mostra les pestanyes a la dreta

  Aquesta opció us permet escollir si les icones de les pestanyes es mostraran a l'esquerra o a la dreta de la barra lateral.

Mostra el botó de configuració

  Useu aquesta opció per a mostrar o ocultar la icona del botó de configuració.

En fer clic dret a sobre d'una icona amb pestanya apareixerà un menú amb les següents opcions:

Estableix el nom

  Aquesta opció us permet canviar el nom d'aquesta pàgina.

Estableix l'URL

  Aquesta opció us permet canviar l'&URL; (camí) de la carpeta que es veu en aquesta pàgina.

Estableix la icona

  Per a canviar la icona de la pestanya.

Elimina

  Per eliminar la pàgina amb pestanya del barra lateral.

Configura la barra lateral

  L'últim element ofereix un submenú de configuració de la barra lateral com s'ha descrit anteriorment.