# Gamma del monitor

Michael
v.Ostheim

    ostheimm@users.berlios.de

&traductor.Antoni.Bella;
25-09-2010
&kde; 4.5
KDE
Arranjament del sistema
Monitor
Calibratge
Gamma

## Introducció

Aquest mòdul és una eina per a la correcció de la gamma del monitor. Amb la configuració adequada, la visualització (de llocs web, imatges, &etc;) tindrà la mateixa aparença al vostre monitor i en el d'altres persones.

Us permet modificar la correcció de gamma del monitor del &X-Server;. Però això no és tot. Per obtenir bons resultats cal establir l'equilibri correcte de brillantor, contrast i color del vostre monitor. Això pot ser difícil i cal repetir tots els passos diverses vegades. Per a un resultat perfecte és realment necessari un maquinari bo (i car).

Utilitzeu els quatre controls lliscants per definir la correcció de la gamma, ja sigui com un sol valor, o per separat dels components vermell, verd i blau. La configuració per omissió de &X-Server; per a la gamma és de 1.00 (1.80 per a Mac, 2.20 per a WinXX). Les imatges de prova us ajudaran a trobar la configuració adequada.

Per emmagatzemar la configuració de la gamma per a tot el sistema, habiliteu l'opció Desa els paràmetres per tot el sistema. La configuració del sistema se restablirà en el pròxim inici de l'&X-Server;. Cal tenir accés de root per utilitzar aquesta opció. Utilitzeu-la si voleu corregir la configuració de la gamma per a tots els usuaris i entorns gràfics en aquesta màquina.

Per emmagatzemar la configuració de la gamma a la vostra configuració personal de &kde;, no habiliteu aquesta opció. La configuració de l'usuari serà restablerta al següent inici del &kde; i substituirà temporalment la configuració de la gamma del sistema. La configuració del sistema no serà eliminada i es restablirà en el proper inici de l'&X-Server;.

En els sistemes de múltiples monitors, seleccioneu la pantalla que voleu modificar amb el quadre combinat. Això també funciona amb xinerama habilitat. Per establir totes les pantalles als mateixos valors de la gamma, habiliteu l'opció Sincronia de pantalles. En els sistemes amb un sol monitor aquesta opció no tindrà cap efecte.

## Utilitzar les Imatges de prova

Aquest mòdul ofereix sis fotos de prova diferents seleccionables des de la llista desplegable a la part superior de la finestra.

### Imatge de prova d'escala de grisos

Hauríeu de poder veure el següent:

- Una escala de grisos amb 20 seccions diferents

- La secció més obscura és negre pur

- La secció més clara és blanc pur

- No hi ha rastre de cap color en els tons grisos

Si no podeu veure totes les seccions (20), utilitzeu la configuració de contrast dels monitors o el control lliscant de Gamma per a corregir-ho. Si el negre no és negre pur, mireu d'enfosquir el monitor, si el blanc no és blanc pur, mireu d'aclarir. Si veieu els colors dels tons grisos modifiqueu la configuració de balanç de color del monitor o el control lliscant Vermell, Verd i Blau.

### Imatge de prova de l'escala RGB

Haureu de ser capaç de veure les tres tires, cadascuna amb 16 seccions de tons vermell, verd o blau. Les seccions més fosques han de ser negre pur, les més brillants han de ser vermell, verd o blau purs. Si no veieu totes les seccions d'una tira de color, mireu d'aclarir o enfosquir aquest color.

### Imatge de prova de l'escala CMY

Haureu de ser capaç de veure tres tires, cadascuna amb 11 seccions de tons cian, magenta o groc. Les seccions més brillants han de ser de color blanc pur, les més fosques han de ser cian, magenta o groc purs.

- Si no podeu veure totes les seccions cian, mireu d'aclarir o enfosquir el vermell

- Si no podeu veure totes les seccions magenta, mireu d'aclarir o enfosquir el verd

- Si no podeu veure totes les seccions grogues, mireu d'aclarir o enfosquir el blau

### Imatges de prova avançades

Les següents tres imatges mostren les habilitats del vostre monitor en tres punts de l'espectre de grisos. Si no podeu veure tots els detalls, no us preocupeu, o millor compreu un maquinari millor.

#### Imatge de prova de gris obscur

Haureu de ser capaç de veure 10 rectangles diferents de color gris fosc dins d'un requadre negre. El gràfic us mostra passos de l'1% des del negre.

#### Imatge de prova de gris mig

Aquesta imatge us mostra 11 rectangles grisos dins d'un requadre al 50% de gris. Haureu de ser capaç de veure tots els rectangles, excepte el del mig. Els rectangles representen els passos de 45% al 55% des del gris.

#### Imatge de prova de gris clar

Haureu de ser capaç de veure 10 rectangles diferents de color gris clar dins d'un requadre blanc. El gràfic us mostra passos de l'1% des del blanc.