# Personalitzar el &kde;

&TC.Hollingsworth; &TC.Hollingsworth.mail;
&traductor.Antoni.Bella;

## Personalitzar les barres d'eines

La barra d'eines de &gwenview;
La barra d'eines de &gwenview;.

La barra d'eines al &gwenview;.

### Modificar els elements de la barra d'eines

Per a personalitzar les barres d'eines d'una aplicació, aneu a Arranjament Configura barres d'eines... o feu clic dret sobre una barra d'eines i seleccioneu Configura barres d'eines....

A la part esquerra del plafó de configuració de la barra d'eines, es mostren els elements disponibles que podeu posar a la barra d'eines. A la dreta, es mostren els que ja apareixen a la barra d'eines. A la part superior, podeu seleccionar la barra d'eines que voleu modificar o veure.

A sobre de cada costat del plafó hi ha un quadre de text Filtre que podeu utilitzar per trobar amb facilitat els elements de la llista.

La finestra per a personalitzar les barres d'eines
La finestra per a personalitzar les barres d'eines.

La finestra per a personalitzar les barres d'eines al &gwenview; amb el botó Anterior seleccionat.

#### Afegir un element

Podeu afegir un element a la barra d'eines seleccionant des del costat esquerre i fent clic al botó de fletxa dreta.

#### Eliminar un element

Podeu eliminar un element seleccionant-lo i fent clic al botó de fletxa esquerre.

#### Canviar la posició dels elements

Podeu canviar la posició dels elements movent-los amunt o avall a la llista. Per a moure els elements cap avall, premeu el botó de fletxa avall, mentre que per moure els elements cap amunt premeu el botó de fletxa amunt. També podeu canviar la posició dels elements arrossegant i deixant anar.

A les barres d'eines en horitzontal, l'element que està a la part superior serà el de l'esquerra. A les barres d'eines en vertical, els elements es disposen tal com apareixen a la barra d'eines.

#### Afegir un separador

Podeu afegir línies de separació entre els elements afegint un element --separador-- a la barra d'eines.

#### Restaurar les opcions per omissió

Podeu restaurar la barra d'eines a la forma en què es trobava quan es va instal·lar l'aplicació prement el botó Omissió a la part inferior de la finestra i després confirmant la vostra decisió.

#### Canviar el text i les icones

Podeu canviar la icona i el text dels elements individuals a la barra d'eines seleccionant un element i fent clic sobre els botons Canvia icona... o Canvia el text....

### Personalitzar l'aparença de la barra d'eines

Podeu canviar l'aparença de les barres d'eines fent-hi clic dret per accedir al seu menú contextual.

#### Posició del text

Podeu canviar l'aparença del text a les barres d'eines en el submenú Posició de text del menú contextual d'una barra d'eines.

Podeu triar entre:

- Icones: sols apareixerà la icona per a cada element en la barra d'eines.

- Text: sols apareixerà l'etiqueta de text per a cada element en la barra d'eines.

- Text al costat de les icones: l'etiqueta de text apareixerà a la dreta de la icona de cada element en la barra d'eines.

- Text sota les icones: l'etiqueta de text apareixerà sota la icona de cada element en la barra d'eines.

També podeu mostrar o ocultar el text per a cada element individual a la barra d'eines fent clic dret sobre un element i marcant o desmarcant l'element sota Mostra text.

#### Mida de les icones

Podeu canviar la mida de les icones dels elements a la barra d'eines seleccionant Mida d'icones des del menú contextual de la barra d'eines.

Podeu triar entre les següents opcions: (cada element mostra la mida de la icona en píxels)

- Xicotet (16x16)

- Mitjà (22x22) [el valor per omissió]

- Gran (32x32)

- Enorme (48x48)

#### Moure les barres d'eines

Per tal de moure les barres d'eines, primes les heu de desbloquejar. Per fer-ho, desmarqueu Bloqueja les posicions de les barres d'eines des del menú contextual de la barra d'eines. Per a restaurar el bloqueig, simplement marqueu una altra vegada aquest element de menú.

Podeu canviar la posició d'una barra d'eines des del submenú Orientació del seu menú contextual.

Podeu triar entre:

- A dalt [l'opció per omissió a moltes aplicacions]

- Esquerre

- Dreta

- Abaix

També podeu moure una barra d'eines fent clic i mantenint premut el botó del ratolí sobre la línia de punts a la part esquerra en les barres d'eines horitzontals o a la part superior en les barres d'eines verticals i arrossegar-la cap a la ubicació desitjada.

#### Mostrar/Ocultar les barres d'eines

Si l'aplicació té una sola barra d'eines, podeu ocultar-la deseleccionant Mostra la barra d'eines des del menú contextual o bé des del menú Arranjament. Per a restaurar la barra d'eines, seleccioneu Mostra la barra d'eines des del menú Arranjament. Recordeu que per actuar sobre les barres d'eines primer s'han de desbloquejar des del seu menú contextual. Veure per a més informació.

Si l'aplicació té més d'una barra d'eines, apareixerà un submenú anomenat Barres d'eines mostrades al menú contextual i al menú Arranjament en lloc de l'entrada del menú de dalt. A partir d'aquest menú podreu seleccionar individualment les barres d'eines a ocultar o mostrar.

### Agraïments i reconeixements

Un agraïment especial a Google Code-in 2011, a un participant anònim per escriure gran part d'aquesta secció.

Alexey
Subach
&TC.Hollingsworth; &TC.Hollingsworth.mail;
&traductor.Antoni.Bella;

## Usar i personalitzar les dreceres

### Introducció

Moltes aplicacions &kde; us permetran configurar les dreceres de teclat. Per obrir el plafó de configuració estàndard de les dreceres de teclat, aneu a Arranjament Configura dreceres....

A la finestra «Configura dreceres», veureu una llista de totes les dreceres disponibles per a l'aplicació actual. Podeu utilitzar el quadre de cerca a la part superior per a cercar la drecera desitjada.

La finestra Configura dreceres
La finestra Configura dreceres.

La cerca de dreceres amb `fitxer` al &dolphin;.

### Canviar una drecera

Per a canviar una drecera, primer feu clic al nom de la que voleu canviar. Veureu un grup de botons d'opció en el qual podreu decidir si la voleu establir al seu valor per omissió, o seleccionar-ne una de nova per a l'acció seleccionada. Per establir una drecera nova, escolliu Personalitza i feu clic sobre el botó al seu costat. Després sols haureu d'escriure la drecera que voleu i desar els canvis.

Establir una drecera
La finestra Configura dreceres mostrant com s'estableix una drecera.

### Restablir les dreceres

Hi ha un botó a la part inferior de la finestra, anomenat Reinicialitza als valors per omissió. En fer clic en aquest botó es restabliran totes les dreceres personalitzades als valors per omissió.

També podeu restablir una drecera individual al seu valor per omissió, seleccionant-la i escollint el botó d'opció Omissió.

### Eliminar una drecera

Per eliminar una drecera, seleccioneu-la a la llista, feu clic a la icona elimina (una fletxa de color negre amb una creu) a la dreta del botó que permet seleccionar una drecera.

### Treballar amb esquemes

Els esquemes són perfils de configuració de dreceres de teclat, de manera que podreu crear diversos perfils amb diferents dreceres i canviar entre aquests perfils amb facilitat.

Aquesta característica està en fase de desenvolupament. En aquest moment no és possible importar esquemes utilitzant un &IGU;.

Treballar amb els esquemes
La finestra per a personalitzar les dreceres mostrant les eines d'edició de l'esquema.

L'edició d'un esquema anomenat `treball`.

Per a veure un menú que us permeti editar esquemes, feu clic al botó Detalls a la part inferior del formulari. Apareixeran les següents opcions:

Esquema actual

  Us permet canviar entre els diferents esquemes.

Nou...

  Crea un nou esquema. Obre una finestra que us permetrà seleccionar un nom per al nou esquema.

Elimina

  Elimina l'esquema actual.

Més accions

  Obre el següent menú:

  Desa com a predefinició d'esquema

    Estableix l'esquema actual com per omissió per a tots els esquemes nous.

  Exporta un esquema

    Exporta l'esquema actual a un fitxer anomenat `nomaplicaciónomesquemashortcuts.rc`.

    Moveu aquest fitxer a la carpeta `$KDEDIR/apps/nomaplicació/` i l'esquema exportat estarà disponible a la llista desplegable anomenada Esquema actual.

### Imprimir les dreceres

Podeu imprimir una llista de dreceres per a facilitar la consulta fent clic al botó Imprimeix a la part inferior de la finestra.

### Agraïments i reconeixements

Un agraïment especial a Google Code-in 2011, al participant Alexey Subach per escriure gran part d'aquesta secció.