# El manual de &kwordquiz;

Peter
Hedlund

    peter.hedlund@kdemail.net

Daniel
Fortuny Anguera

    dfortuny@xtec.net

Traductor
&traductor.Antoni.Bella;
2003
2004
2005
2008
Peter B. Hedlund
&FDLNotice;
20-08-2011
0.9.1 (&kde; 4.7)

&kwordquiz; és un programa d'aprenentatge de vocabulari per a &kde;.

KDE
kdeedu
KWordQuiz
fitxes ràpides
vocabulari
idioma
educació
escola
facultat
universitat

## Introducció

&kwordquiz; és una eina potent que permet dominar nous vocabularis. Pot ser un idioma o qualsevol altre tipus de terminologia.

### Fàcil utilització

Amb &kwordquiz; construïu el vostre document de vocabulari d'una manera simple i intuïtiva. La disposició bàsica és una graella de dues columnes,en la qual apareix el vocabulari sota una forma que coneixen i sota una altra forma que volen aprendre. Canvieu els títols de les columnes per veure el que esteu practicant.

#### Mètodes d'utilització

Abans de començar cal elegir com voleu fer l'exercici. &kwordquiz; ofereix cinc mètodes diferents per a fer l'aprenentatge més eficaç. Els diferents mètodes donen possibilitats per a explorar el vocabulari en un ordre seqüencial o aleatori, i en un només o els dos sentits a la vegada.

#### Tipus de qüestionari

Una vegada enteneu el vocabulari i seleccioneu un mètode, esteu preparat per començar un qüestionari. Possiblement voldreu començar amb una sessió de Fitxes ràpides, per passar a continuació a un qüestionari de tria múltiple o a enfrontar directament el mètode Pregunta i Resposta. Obteniu una revisió immediata i directa sobre les respostes correctes o incorrectes, i teniu la possibilitat de tornar a respondre les respostes errònies, millorant així la seva eficàcia d'aprenentatge. Si necessiteu una mica d'ajuda podeu utilitzar la funció índex.

#### Documents de vocabulari

&kwordquiz; pot obrir diversos tipus de dades de vocabulari. El format per omissió és .kvtml, un format de fitxer utilitzat per diversos programes &kde;. &kwordquiz; també pot obrir fitxers .wql creats per &kwordquiz; per a &Windows;, els fitxers .csv amb el text separat per comes, els fitxers .voc creats per l'antiga versió de Vokabeltrainer, els fitxers .xdxf, i els fitxers .xml.gz creats per antigues versions de Pauker.

&kwordquiz; pot registrar els seus documents de vocabulari sota diferents formats. Per defecte és el format .kvtml utilitzat per altres programes &kde;. Una altra opció disponible és el text separat amb comes .csv.

Podeu tenir simultàniament diversos fitxers oberts i copiar o desplaçar fàcilment entrades entre els fitxers.

## Referència d'ordres

### El menú Fitxer

&Ctrl;N Fitxer Nou

  Nou Creació d'un document nou de vocabulari

&Ctrl;O Fitxer Obre...

  Obre un o més documents de vocabulari.

Fitxer Obre recent

  Obre un document de vocabulari recentment utilitzat.

&Ctrl;G Fitxer Descarrega nous vocabularis...

  Descarrega nous vocabularis. Els vocabularis descarregats es poden trobar al directori `$KDEHOME/share/apps/kvtml`. `$KDEHOME` sol ser una carpeta oculta en la vostra carpeta d'inici anomenada `.kde` o `.kde4`

&Ctrl;S Fitxer Desa

  Desa el document de vocabulari actiu al disc.

Fitxer Desa com a...

  Desa el document de vocabulari actiu amb un nou nom.

&Ctrl;P Fitxer Imprimeix...

  Imprimeix el document de vocabulari actiu. &kwordquiz; proporciona diverses opcions per imprimir els vostres documents de vocabulari.

Fitxer Vista prèvia d'impressió...

  Mostra una vista prèvia del document de vocabulari actiu imprès per &kwordquiz;.

&Ctrl;W Fitxer Tanca

  Tanca el document de vocabulari actiu.

&Ctrl;Q Fitxer Surt

  Surt del &kwordquiz;.

### El menú Edita

&Ctrl;Z Edita Desfés

  Desfà l'última ordre. El nom d'aquest element canviarà per precisar què desfarà.

&Ctrl;&Maj;Z Edita Refés

  Refà l'última ordre. El nom d'aquest element canviarà per precisar què refarà.

&Ctrl;X Edita Talla

  Talla la selecció i ho manté al porta-retalls.

&Ctrl;C Edita Copia

  Copia la selecció i ho manté al porta-retalls.

&Ctrl;V Edita Enganxa

  Enganxa el contingut del porta-retalls al lloc seleccionat. Si se selecciona una única cel·la, &kwordquiz; activarà l'enganxat intel·ligent, calcularà l'espai requerit per a l'enganxat, i afegirà línies si és necessari.

Supr Edita Neteja

  Neteja la selecció.

&Ctrl;I Edita Insereix fila

  Insereix una nova fila en el lloc seleccionat. Si la selecció és de més d'una fila, s'inserirà un nombre igual de files.

&Ctrl;K Edita Elimina fila

  Elimina la fila seleccionada. Si la selecció s'estén sobre més d'una línia se suprimiran totes les files seleccionades.

&Ctrl;M Edita Marca com a espai

  Marca els espais del text seleccionat (o la paraula en la qual es col·loca el cursor), per a què l'useu com a espai en un qüestionari «Omplir els espais en blanc», és a dir, que és envoltat per claudàtors. Disponible només si activeu Omplir els espais en blanc.

Edita Desmarca espais

  Desmarca els espais neteja els espais en blanc assignats anteriorment, &ead;, que es retiren els claudàtors. Disponible només si s'activa Omplir els espais en blanc.

### El menú Vocabulari

&Ctrl;L Vocabulari Arranjament de les columnes...

  Defineix els títols, els dissenys de teclat, i les amplades de les dues columnes en el vocabulari. Mostra un diàleg.

Vocabulari Tipus de lletra...

  Canvia el tipus de lletra utilitzat per a visualitzar el vocabulari.

Vocabulari Enllaça una imatge...

  Especifica la imatge que ha d'estar vinculada amb l'entrada actual.

Vocabulari Enllaça un so...

  Especifica el so que ha d'estar vinculat amb l'entrada actual.

Vocabulari Ajusta l'alçada de les files

  Ajusta l'alçada de les files per omplir el contingut.

Vocabulari Mescla

  Barreja el vocabulari entrat en un ordre aleatori. L'ordre de les entrades en el document de vocabulari no serà canviat.

### El menú Mode

El menú proporciona cinc modes diferents pel qüestionari.

Nota: Tingueu en compte que el nom dels menús canviaran per reflectir els títols de les columnes del document de vocabulari actiu. El mode ha de seleccionar-se abans d'iniciar el qüestionari. El mode seleccionat s'aplicarà a Fitxes ràpides, Tria múltiple i Preguntes i respostes.

Mode Columna 1 -> Columna 1 en ordre

  En el transcurs del qüestionari s'us donaran les paraules de la columna 1 i s'us demanarà indiqueu les correspondències de la columna 2. L'aparició serà segons l'ordre en el document de vocabulari.

Mode Columna 2 -> Columna 1 en ordre

  En el transcurs del qüestionari s'us donaran les paraules de la columna 2 i s'us demanarà indiqueu les correspondències de la columna 1. L'aparició serà segons l'ordre en el document de vocabulari.

Mode Columna 1 -> Columna 2 aleatòriament

  En el transcurs del qüestionari s'us donaran les paraules de la columna 1 i s'us demanarà indiqueu les correspondències de la columna 2. L'aparició serà en ordre aleatori sense repetir preguntes.

Mode Columna 2 -> Columna 1 aleatòriament

  En el transcurs del qüestionari s'us donaran les paraules de la columna 2 i s'us demanarà indiqueu les correspondències de la columna 1. L'aparició serà en ordre aleatori sense repetir preguntes.

Mode Columna 1 <-> Columna 2 aleatòriament

  En el transcurs del qüestionari s'us donaran les paraules de les columnes 1 o 2 i s'us demanarà indiqueu les correspondències de l'altra columna. L'aparició serà en ordre aleatori sense repetir combinacions.

### El menú Qüestionari

Retorn Qëstionari Comprova

  Comprova si la seva resposta és correcta.

K Qüestionari Ho sé

  Compta la resposta com a correcta en la sessió de fitxes ràpides sense haver-la respost.

D Qüestionari No ho sé

  Compta la resposta com una errada en la sessió de fitxes ràpides sense haver-la respost. Podeu repetir aquestes preguntes més tard seleccionant Qüestionari Repetir els errors.

&Ctrl;H Qüestionari Consell

  Apunta la següent lletra correcta en la sessió de Preguntes i Respostes.

&Ctrl;B Qüestionari Reprodueix l'àudio

  Reprodueix el so que es va vincular amb l'entrada a Vocabulari Enllaça un so.

&Ctrl;R Qüestionari Reinicia

  Torna a començar la sessió de qüestionari des del començament. Els marcadors quedaran a 0.

&Ctrl;E Qüestionari Repeteix els errors

  Responeu de nou les preguntes que vàreu respondre de manera errònia. Disponible quan s'han respost totes les preguntes.

Qüestionari Exporta els errors com a...

  Exporta qualsevol pregunta que vàreu respondre de manera errònia com a un nou document de vocabulari. Disponible quan s'han respost totes les preguntes.

### El menú Arranjament

Arranjament Mostra la barra de cerques

  Commuta la visualització de la barra de cerques.

Arranjament Barres d'eines mostrades Barra d'eines principal

  Commuta la visualització de la barra d'eines principal.

Arranjament Barres d'eines mostrades Qüestionari

  Commuta la visualització de la barra d'eines qüestionari.

Arranjament Barres d'eines mostrades Caràcters especials

  Commuta la visualització de la barra d'eines caràcters especials.

Arranjament Mostra la barra d'estat

  Commuta la visualització de la barra d'estat.

Arranjament Configura dreceres...

  Configura les dreceres de teclat que usareu per accedir a les diferents accions.

Arranjament Configura barres d'eines...

  Configura els elements que voleu posar en la barra d'eines.

Arranjament Configura notificacions...

  Configura les notificacions del programa quan succeeixen esdeveniments en l'ús de &kwordquiz;.

Arranjament Configura &kwordquiz;...

  Configura les preferències de l'editor de vocabulari i dels qüestionaris. Mostra un diàleg.

### El menú Ajuda

&help.menu.documentation;

## La finestra principal

La finestra principal té un plafó de navegació al costat esquerre des del que es poden activar els components principals del programa.

L'editor es pot activar prement F6.

Es pot iniciar una sessió de fitxes ràpides prement F7.

Es pot iniciar una sessió de tria múltiple prement F8.

Es pot iniciar una sessió de pregunta i resposta prement F9.

La finestra principal
La finestra principal

## L'Editor de Vocabulari

Els documents de vocabulari tenen l'aspecte d'una graella similar a un full de càlcul. La graella està constituïda per cel·les organitzades en dues columnes i una sèrie de files. Cada columna i cada línia té un encapçalament. Els encapçalaments de les columnes s'utilitzen per especificar els títols del document de vocabulari. Podeu configurar-les seleccionant Vocabulari Arranjament de les columnes.... Els encapçalaments de línia numeren les línies consecutivament.

Les capçaleres de les columnes també es poden utilitzar per ordenar el vocabulari. Simplement feu clic a la capçalera de la columna que voleu ordenar.

Podeu fer clic a una cel·la de la graella per fer-la activa. Podeu seleccionar diverses cel·les per a copiar-les, o qualsevol altra opció d'edició, mantenint el botó esquerre del ratolí premut i lliscant alhora sobre les mateixes cel·les. Per seleccionar una línia o una columna sencera feu clic a la capçalera.

L'editor de vocabulari
L'editor de vocabulari

En el document confeccioneu una llista de vocabulari entrant parelles de mots en les dues columnes. Podeu entrar del text en la cel·la activa simplement començant a escriure. La cel·la estarà llavors en mode d'edició i podreu seleccionar la totalitat o part del text. Podeu editar una cel·la fent doble clic de ratolí, o pressionant la tecla F2, i també fer els canvis directament en la cel·la.

Quan acabeu d'escriure una entrada, pressioneu la tecla &Intro; i la cel·la següent es tornarà automàticament activa. Per tant, és fàcil introduir ràpidament diverses entrades. Podeu adaptar aquest comportament seleccionant Arranjament Configura &kwordquiz;.... Quan arribeu a l'última fila de la graella, s'afegirà una nova fila quan premeu &Intro;, llavors només haureu de seguir introduint dades. Quan creeu una nova finestra, per defecte contindrà 20 files, però no hi ha límit de files que pot contenir un document.

## Sessió de fitxes ràpides

Seleccioneu Fitxes ràpides en el plafó de navegació per començar una sessió de Fitxes ràpides sobre les entrades del document de vocabulari actiu. S'usarà el mode seleccionat en el menú Mode. Si canvieu el mode durant una sessió, la sessió s'iniciarà des del començament.

Si treballeu amb expressions llargues, la finestra es pot redimensionar per a disposar de més espai. La mida del tipus de lletra també influirà sobre com s'ajustarà el text en les diferents parts de la finestra. Seleccionant Arranjament Configura &kwordquiz;... podreu configurar l'aparença de les fitxes ràpides.

Sessió de fitxes ràpides
Sessió de fitxes ràpides

En iniciar es visualitza la cara davantera de la fitxa. Utilitzeu Qüestionari Comprova per veure l'altre costat, o sigui, la resposta.

Per anar a la fitxa següent seleccioneu, Qüestionari Ho sé per comptar la fitxa com correcta o, Qüestionari No ho sé per comptar la fitxa com a errònia.

Seleccioneu Qüestionari Repeteix els errors per a esmenar les fitxes que han estat comptabilitzades com a errònies.

Seleccioneu Qüestionari Reinicia per a reiniciar la sessió des del començament. Si utilitzeu un mode aleatori les fitxes es reorganitzaran.

La secció resultant a la part baixa de la pantalla mostra el nombre total de fitxes, el nombre de fitxes que veieu, el nombre de fitxes comptat com correctes, i el nombre de fitxes comptat com errònies.

Tots els elements del menú Qüestionari es troben disponibles a la barra d'eines de qüestionari que per defecte es troba al costat dret.

## Sessió de tria múltiple

Seleccioneu Tria múltiple en el plafó de navegació per començar una sessió de Tria múltiple sobre les entrades del document de vocabulari actiu. S'usarà el mode seleccionat en el menú Mode. Si canvieu el mode durant una sessió, la sessió s'iniciarà des del començament.

Si treballeu amb expressions llargues, la finestra es pot redimensionar per a disposar de més espai. La mida del tipus de lletra (seleccionada per l'editor) també influirà sobre com s'ajustarà el text en les diferents parts de la finestra.

En l'exemple següent l'usuari dóna una resposta errònia a la pregunta. Ell o ella està responent a la següent qüestió.

Sessió de tria múltiple
Sessió de tria múltiple

Les eleccions possibles es mostren a dalt a l'esquerra. Seleccioneu aquella que penseu que sigui correcte. Utilitzeu Qüestionari Comprova per veure si la resposta és correcta. Si vàreu activar el mode automàtic en Arranjament Configura &kwordquiz;... la vostra selecció es comprovarà automàticament.

La pregunta anterior es mostra a sota de la pregunta que es fa en aquell moment. S'indica també la resposta que vareu donar. Si vàreu respondre incorrectament també es mostrarà la resposta correcta.

Seleccioneu Qüestionari Repeteix els errors per a repetir les preguntes que heu respost incorrectament.

Seleccioneu Qüestionari Reinicia per a reiniciar la sessió des del començament. Si utilitzeu un mode aleatori les preguntes es reorganitzaran.

En la part baixa de la pantalla es mostra un marcador amb el nombre total de preguntes, el nombre de preguntes a les quals s'ha respost, el nombre de respostes correctes, i el nombre de respostes errònies.

Tots els elements del menú Qüestionari es troben disponibles a la barra d'eines de qüestionari que per defecte es troba al costat dret.

## Sessió de preguntes i respostes

Seleccioneu Preguntes i respostes en el plafó de navegació per començar una sessió de Preguntes i respostes sobre les entrades en el vocabulari actiu. S'usarà el mode seleccionat en el menú Mode. Si canvieu el mode durant una sessió, la sessió s'iniciarà des del començament.

Si treballeu amb expressions llargues, la finestra es pot redimensionar per a disposar de més espai. La mida del tipus de lletra (seleccionada per l'editor) també influirà sobre com s'ajustarà el text en les diferents parts de la finestra.

En l'exemple següent l'usuari dóna una resposta correcta a la qüestió anterior (per veure el comportament en una resposta errònia veure el capítol Tria múltiple). Ell o ella està responent a la següent qüestió.

Sessió de Preguntes i respostes
Sessió de Preguntes i respostes

La vostra pregunta apareix a dalt a l'esquerra. Escriviu la vostra resposta al camp d'edició. Utilitzeu Qüestionari Comprova o &Intro; per comprovar si la vostra resposta és correcta.

La pregunta anterior es mostra a sota de la pregunta que es fa en aquell moment. S'indica també la resposta que vareu donar. Si vàreu respondre incorrectament també es mostrarà la resposta correcta.

Seleccioneu Qüestionari Consell per obtenir la lletra correcta de la resposta. A Arranjament Configura &kwordquiz;... podeu seleccionar que les preguntes en les que s'utilitza la funció de consell es comptin sempre com a errònies.

Seleccioneu Qüestionari Repeteix els errors per a repetir les preguntes que heu respost incorrectament.

Seleccioneu Qüestionari Reinicia per a reiniciar la sessió des del començament. Si utilitzeu un mode aleatori les preguntes es reorganitzaran.

En la part baixa de la pantalla es mostra un marcador amb el nombre total de preguntes, el nombre de preguntes a les quals s'ha respost, el nombre de respostes correctes, i el nombre de respostes errònies.

Tots els elements del menú Qüestionari es troben disponibles a la barra d'eines de qüestionari que per defecte es troba al costat dret.

## Omplir els espais en blanc

Omplir els espais en blanc és un mode potent d'utilització de &kwordquiz;. És un tipus de qüestionari que cal descriure'l amb més detall. Per a usar aquesta característica l'haureu d'activar en el diàleg de configuració.

Considereu la taula següent. Això podria ser una llista de vocabulari en &kwordquiz;:

| Anglès | Alemany
--- | --- | ---
1 | We own a computer | Wir besitzen einen Computer
2 | We own a computer | Wir [besitzen] einen Computer
3 | We own a computer | Wir [besitzen einen] Computer
4 | We own a computer | Wir [besitzen] einen [Computer]

Cal tenir en compte la col·locació dels claudàtors. Detallen com haureu de contestar el qüestionari.

En el primer no hi ha claudàtors. Suposem que el text en Anglès sigui la pregunta i el text en Alemany la resposta. Per a una resposta correcta haureu de donar l'expressió sencera «Wir besitzen einen Computer».

En el segon &kwordquiz; us mostra la pregunta i també «Wir........ einen Computer». Per a una resposta correcta és suficient escriure «besitzen».

En el tercer mostra que un espai buit pot constar de més d'una paraula. La resposta correcta és «besitzen einen».

En el quart hi ha dos buits. Per indicar-ho en la resposta haureu d'escriure «besitzen; Computer», &ead;, separar els buits amb un punt i coma amb la finalitat d'obtenir una resposta correcta.

Els buits marcats només són significatius si apareixen en la resposta. D'altra manera els claudàtors seran ignorats. A més, els claudàtors no tenen efecte en els qüestionaris de tria múltiple. Per simplificar la creació de documents de vocabulari de tipus «Omplir els espais en blanc» hi ha ordres de menú per a marcar i desmarcar els espais en blanc. Naturalment també podeu escriure els claudàtors. &kwordquiz; us comprova el sintaxi. Si el text apareix en vermell ens indicarà que hi ha un error amb els claudàtors i el qüestionari no pot començar.

La funció «Habilita omplir els espais en blanc» pot activar-se o desactivar-se al diàleg de configuració. Desactiveu-la i fareu possible la utilització de tipus de lletra que tenen altres caràcters en lloc dels claudàtors. Això accelerarà lleugerament també la velocitat d'execució.

## Impressió

&kwordquiz; ofereix la possibilitat d'imprimir els documents de vocabulari sota diversos formats. Quan seleccioneu Fitxer Imprimeix... s'ús presenta la finestra de diàleg normal d'impressió del &kde;. Per a que accediu a les funcions especials de &kwordquiz; heu de fer clic sobre la pestanya Arranjament del vocabulari per a veure-les. En el menú d'impressió podeu imprimir el document com una llista de vocabulari (&ead;, tal com s'indica en l'editor), com un exercici de vocabulari, o com fitxes ràpides.

Opcions d'impressió pel vocabulari
Opcions d'impressió pel vocabulari

### Llista de Vocabulari

El vocabulari l'imprimireu tal com indica en l'editor; incloent el tipus de lletra, l'alçada de les files i l'amplada de les columnes. Comproveu que les columnes són prou estretes per a que càpiga en la pàgina.

Impressió de la llista de vocabulari
Impressió de la llista de vocabulari

### Examen de vocabulari

El vocabulari s'imprimirà tal com s'indica en l'editor; a part que es deixarà buida la columna de la dreta i s'afegirà una tercera columna per valorar el resultat. Els ajustaments utilitzats inclosos: el tipus de lletra, l'alçada de les files i l'amplada de les columnes. Comproveu que les columnes són prou estretes per entrar en la pàgina.

Impressió de l'examen de vocabulari
Impressió de l'examen de vocabulari

### Fitxes ràpides

Dos per pàgina de 7,62×12,7 cm. Les fitxes sempre s'imprimiran en horitzontal.

Impressió de fitxes ràpides
Impressió de fitxes ràpides

## El mode Tutor

&kwordquiz; es pot iniciar en el mode Tutor. En aquesta mode l'aplicació mostra paraules en el vocabulari triat a l'atzar en certs intervals de temps. Per iniciar &kwordquiz; en el mode Tutor premeu &Alt;F2 i introduïu ``kwordquiz` `-g tutor fitxer_vocabulari.kvtml``. La part amb fitxer_vocabulari.kvtml es pot ometre.

Missatge de benvinguda de la mode Tutor
Missatge de benvinguda de la mode Tutor

Després de prémer el botó Acceptar, &kwordquiz; continua treballant en segon pla. Podeu controlar &kwordquiz; utilitzant el menú de la icona de safata (es pot obrir amb un clic del &BDR; sobre la icona).

Hi ha quatre elements en aquest menú:

Inicia l'exercici

  Inicia l'exercici del tutor.

Obre...

  Obre un document de vocabulari.

Configura el tutor de &kwordquiz;...

  Obre el diàleg de configuració del tutor.

  La pàgina d'arranjament del Tutor
  La pàgina d'arranjament del Tutor

  Utilitzant la pàgina Arranjaments del Tutor podreu configurar els intervals de temps entre els canvis de les fitxes ràpides, la seva aparença, i triar l'opció Inicia l'exercici tan bon punt l'usuari obri un fitxer de vocabulari.

  En la versió actual, podeu triar entre les aparences Natiu i Minimalista per a les fitxes ràpides.

  L'aparença de les fitxes ràpides natives
  L'aparença de les fitxes ràpides natives

  Utilitza l'aparença nativa per als vocabularis de fantasia amb imatges.

  L'aparença de les fitxes ràpides minimalistes
  L'aparença de les fitxes ràpides minimalistes

  Utilitza l'aparença minimalista per als vocabularis senzills.

  La pàgina de configuració de les dreceres
  La pàgina de configuració de les dreceres

  Utilitzant la pàgina Arranjament de les dreceres podeu configurar les dreceres per a les accions del Tutor. Els valors predeterminats són &Ctrl;&Alt;J per a tancar i &Ctrl;&Alt;H per a girar la fitxa ràpida.

Surt

  Surt del &kwordquiz;.

## Diàlegs

### Arranjament general

Arranjament general
Arranjament general

Podeu seleccionar amb quin tipus de sessió un vocabulari obert recentment haurà de començar. Anar directament a un qüestionari pot evitar que veieu cap de les entrades amb antelació.

Seleccioneu Omissió per tornar a la configuració per defecte. Seleccioneu Aplica per a fer efectives les modificacions sense tancar la finestra de diàleg. Seleccioneu Bé per aplicar les modificacions i tancar la finestra de diàleg. Seleccioneu Cancel·la per tancar la finestra de diàleg sense fer canvis.

### Arranjament de l'editor

Arranjament de l'editor
Arranjament de l'editor

Podeu configurar el comportament de la tecla &Intro; quan treballeu en l'editor.

També podeu elegir si activeu la funció Omplir els espais en blanc. El desactivada modificarà lleugerament els resultats (serà més àgil).

Seleccioneu Omissió per tornar a la configuració per defecte. Seleccioneu Aplica per a fer efectives les modificacions sense tancar la finestra de diàleg. Seleccioneu Bé per aplicar les modificacions i tancar la finestra de diàleg. Seleccioneu Cancel·la per tancar la finestra de diàleg sense fer canvis.

### Arranjament del qüestionari

Arranjament del qüestionari
Arranjament del qüestionari

En les sessions de fitxes ràpides podeu escollir si les fitxes es giren automàticament, i si es comptaran a continuació com correctes o errònies. Cal especificar el temps en segons que la fitxa espera per girar-se.

En les sessions de Tria múltiple podeu decidir si la vostra elecció ha de comprovar-se immediatament o si primer heu de seleccionar Qüestionari Comprova.

En les sessions de pregunta i resposta podeu escollir si les preguntes en què useu Qüestionari Consell han de comptabilitzar-se com a errades.

Per a totes les sessions podeu escollir el recompte de resultats en forma de percentatges o números.

Seleccioneu Omissió per tornar a la configuració per defecte. Seleccioneu Aplica per a fer efectives les modificacions sense tancar la finestra de diàleg. Seleccioneu Bé per aplicar les modificacions i tancar la finestra de diàleg. Seleccioneu Cancel·la per tancar la finestra de diàleg sense fer canvis.

### Arranjament de l'aparença de les fitxes ràpides

Arranjament de l'aparença de les fitxes ràpides
Arranjament de l'aparença de les fitxes ràpides

Per a les sessions de fitxes ràpides podeu seleccionar el Tipus de lletra: i els colors del text, fitxa i marcs. Feu clic a Gira per a canviar entre el Front i el Fons de les fitxes.

Seleccioneu Omissió per tornar a la configuració per defecte. Seleccioneu Aplica per a fer efectives les modificacions sense tancar la finestra de diàleg. Seleccioneu Bé per aplicar les modificacions i tancar la finestra de diàleg. Seleccioneu Cancel·la per tancar la finestra de diàleg sense fer canvis.

### Arranjament dels caràcters especials

Arranjament dels caràcters especials
Arranjament dels caràcters especials

Hi ha 9 combinacions de tecles per a la inserció de caràcters especials en el vocabulari. Seleccioneu un de les accions a la llista i feu clic al botó Caràcter... per a seleccionar un caràcter per a aquesta acció. Visualitzareu una imatge del caràcter escollir.

La modificació de les dreceres del teclat associades a accions podeu realitzar-les seleccionant Arranjament Configura dreceres....

Seleccioneu Omissió per tornar a la configuració per defecte. Seleccioneu Aplica per a fer efectives les modificacions sense tancar la finestra de diàleg. Seleccioneu Bé per aplicar les modificacions i tancar la finestra de diàleg. Seleccioneu Cancel·la per tancar la finestra de diàleg sense fer canvis.

### Arranjament de les columnes

Podeu obrir aquest diàleg des de la barra de menú amb Vocabulari Arranjament de les columnes....

Arranjament de les columnes
Arranjament de les columnes

Utilitzeu aquesta finestra de diàleg per definir els títols de les columnes, disposicions de teclat i amplada del vocabulari. Seleccioneu Bé per aplicar els canvis o Cancel·la per cancel·lar tots els canvis.

### Caràcters especials

Feu clic sobre el botó Caràcter... sobre la pàgina Caràcters especials en el diàleg de configuració de &kwordquiz; per a obrir aquesta pàgina.

Caràcters especials
Caràcters especials

Utilitzeu aquesta finestra de diàleg per seleccionar el caràcter que voleu associar amb les dreceres d'inserció de caràcters especials.

## Preguntes i respostes

&reporting.bugs; &updating.documentation;

## Crèdits i llicència

&kwordquiz;

Programa copyright 2003-2008 Peter B. Hedlund peter.hedlund@kdemail.net

Documentació copyright 2003-2008 Peter B. Hedlund peter.hedlund@kdemail.net

Traductor de la documentació: Daniel Fortuny Anguera dfortuny@xtec.net

Traductor/Revisor de la documentació: &credits.Antoni.Bella;

&underFDL; &underGPL;

## Instal·lació

### Com obtenir &kwordquiz;

&install.intro.documentation;

### Compilació i instal·lació

&install.compile.documentation;

&documentation.index;