# Tema d'escriptori

Andrew
Lake
&traductor.Antoni.Bella;
22-06-2010
&kde; 4.5
KDE
Arranjament del sistema
escriptori
tema
plasma

## La pestanya Tema

En aquesta pestanya es mostra una llista de temes disponibles. Seleccioneu-ne un fent clic sobre un element de la llista.

Utilitzeu el botó Obtén temes nous per a llançar el diàleg Obtén novetats candents i descarregueu temes addicionals des d'Internet.

## La pestanya Detalls

Un tema d'escriptori plasma &kde; es compon de diversos components o elements, que consisteixen principalment en fons svg i esquemes de colors. Aquest mòdul us permet personalitzar el tema d'escriptori plasma i substituir elements del tema amb els elements d'altres temes o des de fitxers.

Els elements per a tema d'escriptori consisteixen en un element de tema pel plafó, un element de tema per a kickoff, un rellotge analògic...

Si voleu canviar el tema actual a un tema completament nou (per exemple, Air o Glassified), llavors podeu fer-ho a la pestanya Tema.

### Inici ràpid

En primer lloc descarregueu un o diversos temes per a personalitzar els elements de l'escriptori fent clic al botó Obtén temes nous a la pestanya Tema.

Tots els temes disponibles es mostraran a la part superior, l'actual estarà ressaltat.

A la llista de temes, seleccioneu un tema base que s'utilitzarà per a la majoria dels estris i comenceu a personalitzar cada element que voleu canviar amb un nou tema, per exemple, podeu tenir el plafó en el tema Glassified, els fons dels estris en Air i així successivament.

Aquí Air és el tema per a la majoria dels estris i hem canviat el fons del plafó a Glassified, el rellotge analògic a Glassified i les notes a Oxygen.

Personalitzant el vostre tema plasma Personalitzant el vostre tema plasma

En fer clic a Aplica es crearà un nou tema anomenat (Personalitzat) i s'aplicarà a l'escriptori.

### Crear un tema personalitzat

Quan s'obre el mòdul, es mostren els elements del tema d'escriptori actual. Si voleu començar a personalitzar amb un tema diferent, seleccioneu-lo en la llista desplegable al damunt de la llista elements del tema. Aquest tema de la llista desplegable serà el tema de partida, la base per al nou tema d'escriptori personalitzat.

A la llista d'elements, per a cada element que vulgueu substituir, seleccioneu un element de substitució des de la seva llista desplegable. Podeu seleccionar l'element corresponent d'un altre tema, o podeu seleccionar un fitxer. Els elements de tema d'escriptori plasma són fitxers svg, a excepció de l'esquema de colors que és un fitxer d'esquema de colors &kde;.

Una vegada realitzats tots els canvis feu clic a Aplica. Això crearà un nou tema anomenat (Personalitzat) que es podrà seleccionar des del diàleg Arranjament de l'aparença a l'escriptori.

El vostre tema personalitzat Personalitzat

Els elements de tema esmentats són els components més visibles del tema d'escriptori de plasma. Altres components del tema no s'enumeren. El tema de nova creació utilitza aquests components no enumerats partint del tema que s'ha seleccionat a l'inici de la creació del tema personalitzat.

### Donar nom a un tema personalitzat

Per a proporcionar un nom al tema personalitzat, feu clic a la casella de selecció Més i escriviu el nom del tema. També podeu proporcionar el vostre nom (autor), un número de versió per al tema i una descripció d'aquest. Feu clic a Aplica quan hagueu acabat.

### Eliminar un tema

Seleccioneu el tema que us agradaria eliminar de la llista desplegable al damunt de la llista d'elements de tema. Feu clic a la casella de selecció Més. Feu clic al botó Elimina el tema per eliminar el tema seleccionat.

### Exportar un tema a un fitxer

Podeu compartir un nou tema personalitzat amb la comunitat mitjançant l'exportació d'aquest a un fitxer. Seleccioneu-lo en la llista desplegable al damunt de la llista elements de tema. Feu clic a la casella de selecció Més. Feu clic a Exporta el tema a un fitxer... Escriviu el nom del fitxer zip en el qual serà desat.