&Anders.Lund; &Anders.Lund.mail;
&traductor.Antoni.Bella;

# Treballar amb connectors

Kate usa dues formes diferents de connectors, anomenats connectors per a l'aplicació &kate; i connectors per al component d'edició de &kate;. Després estaran disponibles per a qualsevol aplicació que usi el component editor, com ara KDevelop, Quanta, Kile, KWrite i moltes altres, mentre que els connectors de l'aplicació són específics per a l'aplicació &kate;.

Podeu habilitar ambdós tipus de connectors en el diàleg de configuració, que també proveeix accés a les opcions de configuració addicionals per als connectors que ho requereixin.

Hi ha molts connectors amb diferents propòsits disponibles i en podeu cercar més a la web. Alguns connectors se subministren amb el component d'edició, per inserir parèntesis automàtics, per inserir fitxers i exportar text com a &HTML;.

## Connectors de l'aplicació &kate;

Els connectors de &kate; són funcionalitats addicionals per a l'editor &kate;. Poden afegir menús extra i dreceres, i estendre les característiques de &kate;. Podeu instal·lar-ne tants com vulgueu, des de &kate;. Obriu el diàleg de configuració de &kate; amb Arranjament Configura &kate;.... Seleccioneu Aplicació Connectors per escollir els connectors que requeriu.

Els connectors d'aplicació disponibles són:

- Navegador de traça inversa: Eina de vista del navegador de traça inversa.

- Connector de construcció: Compila o construeix amb Make i analitza els missatges d'error.

- CTags: Cerca definicions/declaracions amb CTags.

- Navegador del sistema de fitxers: Eina de visita del navegador del sistema de fitxers.

- Plantilles de fitxers: Crea fitxers nous des de plantilles.

- &gdb;: Proporciona un senzill frontal per a &gdb;.

- Text a veu Jovie: Afegeix una entrada al menú per parlar el text.

- Envia fitxers per correu: Envia fitxers per correu electrònic.

- Barra de pestanyes multilínia: Afegeix una barra de pestanyes amb múltiples files a la finestra principal del &kate;.

- Obre capçaleres: Obre el fitxer .h/[.cpp|.c] corresponent.

- Connector de projecte: Connector de projecte pel &kate;

- Connectors de Python: Servidor Pâté pels connectors del Python

- Connector cerca i substitueix: Cerca o substitueix els patrons de tots els fitxers oberts o tots els fitxers en una carpeta.

- Eina de vista de retalls: Eina de vista que incrusta la gestió de retalls

- Connector SQL: Executa consultes a bases de dades SQL.

- Visualitzador de símbols: Extreu i visualitza símbols de referència des del codi font.

- Barra de pestanyes: Afegeix una barra de pestanyes estàndard a la finestra principal del &kate;.

- Eina de vista del terminal: Eina de vista que incrusta un estri de terminal.

- Filtre de text: Filtrat fàcil de text.

- Validació d'&XML;: Valida els fitxers en &XML; usant el xmllint.

- Compleció &XML;: Llista els elements, atributs, valors dels atributs i entitats permeses pel DTD.

&plugins-part-sections;
&Anders.Lund; &Anders.Lund.mail;

## Plantilles de fitxers

El connector plantilles de fitxers us permet crear fitxers basats en altres.

Quan instal·leu Kate per primera vegada, haureu d'habilitar el connector:

1. Feu clic a Arranjament Configura &kate;....

2. A l'arbre de l'esquerra de la pantalla, feu clic a Connectors.

3. Al plafó Gestor dels connectors de la dreta, seleccioneu Plantilles de fitxers, a continuació, feu clic a Bé.

Ara podeu utilitzar qualsevol fitxer com a plantilla (això crea una còpia d'aquest amb un &URL; buit). Els fitxers de plantilla especials poden contenir macros per a completar la informació tal com el seu nom, l'adreça de correu electrònic, la data actual i la posició del cursor en una posició convenient en el nou fitxer.

També podeu crear una plantilla nova d'una manera fàcil a partir d'un document obert.

A més, les plantilles que es trobin en la carpeta de plantilles es presentaran en l'element de menú Fitxer Nou des de la plantilla.

La carpeta de plantilles forma part del sistema de fitxers del &kde;, i almenys consta de

- `$`KDEDIR`/share/applications/kate/plugins/katefiletemplates/templates`

- `$`KDEHOME`/share/applications/kate/plugins/katefiletemplates/templates.`

Si la variable d'entorn `KDEDIRS` conté directoris addicionals, es realitzarà la cerca de forma similar. Si es troben plantilles amb el mateix nom, es triarà la que es trobi en la carpeta local (KDEHOME).

### Estructura del menú

Fitxer Nou des de la plantilla Qualsevol fitxer...

  Mostra un diàleg per obrir un fitxer que us permetrà usar qualsevol fitxer com a plantilla. Si el fitxer escollit té l'extensió `katetemplate` serà analitzat per obtenir la informació de la plantilla així com les macros.

Fitxer Nou des de la plantilla

  La resta dels submenús contenen enllaços a les plantilles. Feu clic en una de les opcions per a crear un fitxer com el descrit pel text de l'element del menú.

Arranjament Gestiona plantilles...

  Això carregarà un diàleg amb una llista de totes les plantilles trobades en el directori de plantilles, amb opcions per afegir, editar i eliminar plantilles.

### Usar una plantilla al &kate;

Quan es crea un fitxer des d'una plantilla aquest pot contenir macros, algunes macros apareixen com a variables editables en el text. Les variables es mostren com a paraules subratllades en el text.

La primera variable serà seleccionada, i tot seguit la podreu editar. Si el document de text conté més instàncies de la mateixa variable, seran canviades a la vegada mentre l'editeu. Per abastar la següent variable editable, premeu la tecla &Tab;. Quan s'hagi editat l'última variable, s'abandonarà la llista i la tecla &Tab; funcionarà de manera normal.

### Crear les vostres plantilles

Per a crear una nova plantilla, useu l'element Arranjament Gestiona plantilles que inicia el diàleg de gestió de plantilles. Tot seguit, feu clic a Nova... per iniciar l'assistent de fitxers de plantilla. Se us demanarà per un nom de fitxer opcional i se us demanarà per les preferències per a la plantilla, creant-se una plantilla de fitxer.

Alternativament, podeu crear una plantilla manualment afegint la informació sobre la mateixa a la part superior de qualsevol fitxer, afegiu text i macros, i deseu-lo amb l'extensió `katetemplate`.

El menú de plantilles s'actualitza automàticament si decidiu desar la plantilla en el directori de plantilles.

### Editar les plantilles

Per a editar una plantilla, useu l'opció Arranjament Gestiona plantilles.... Seleccioneu la plantilla amb la que voleu treballar i feu clic a Edita..., el que farà que s'obri el fitxer de plantilla. Tanqueu el diàleg, editeu el fitxer de plantilla, deseu-lo i tanqueu-lo. Els canvis de la plantilla tindran efecte immediat, podent activar la plantilla per a provar els vostres canvis després de desar-la.

### El format de la plantilla de &kate;

Si useu fitxers amb l'extensió `katetemplate`, seran analitzats per obtenir la informació de la plantilla, macros i una posició del cursor.

#### Informació de la plantilla

Mentre llegiu el fitxer, l'analitzador desa les línies que comencen amb `katetemplate:` i hi cerca informació per a la plantilla amb la forma NOMVARIABLE=VALOR. La primera línia que no comenci amb `katetemplate:` se prendrà per a l'inici del contingut de la plantilla. VALOR pot contenir qualsevol caràcter excepte el signe igual (=). Són noms vàlids de variable:

`Plantilla`

  Aquest és el nom de la plantilla, el qual es mostra en el menú Fitxer Nou des de la plantilla.

`Grup`

  El grup situa la plantilla en un submenú dins del menú Fitxer Nou des de la plantilla.

`Nom`

  Aquest és el nom que serà establert per al document, i que es mostrarà en la llista de fitxers i en la barra de títol. Si el nom conté `%N` això serà substituït amb un número, que s'incrementarà si hi ha més documents amb el mateix nom.

`Ressaltat`

  El connector intentarà establir Highlight per als documents nous el valor d'aquesta variable. El valor hauria de ser el nom tal com es troba en Eines Ressaltat.

`Descripció`

  Una petita descripció informativa de la plantilla. Actualment s'usa per establir una cadena Què és això? per a l'element de menú, però en el futur es podrà usar per a més propòsits.

Autor

  Una cadena identificant l'autor, per exemple en el formulari `Nom <adreça de correu electrònic>`. Actualment s'usa per establir una cadena Què és això? per a l'element de menú, però en el futur es podrà usar per a més propòsits.

#### Macros a les plantilles

Mentre s'analitza el contingut de la plantilla, s'expandeixen les macros en la forma `%{NAME}` o `${NAME}`. Si useu el prefix `$`, la macro expandida serà tractada com una variable editable quan es crei el document des d'una plantilla, mentre que si useu `%` no, a menys que l'expansió falli.

S'expandiran les següents macros:

`time`

  Expandeix a l'hora actual en el vostre format local.

`date`

  Expandeix a la data actual en el seu format curt.

`datetime`

  Expandeix a la data i hora actuals, d'acord al vostre format local.

`year`

  L'any actual com un número de quatre dígits.

`month`

  El nom complet del mes actual, d'acord al vostre format local.

`day`

  Expandeix al dia actual del mes.

`hostname`

  Expandeix al nom del vostre ordinador (hostname).

`index`

  Expandeix a «i».

`fullname`

  Expandeix al vostre nom complet, tal com està definit per al destinatari propietari en la vostra llibreta d'adreces de &kde;.

`firstname`

  Expandeix al vostre primer nom, tal com està definit per al destinatari propietari en la vostra llibreta d'adreces de &kde;.

`lastname`

  Expandeix al vostre cognom, tal com està definit per al destinatari propietari en la vostra llibreta d'adreces de &kde;.

email

  Expandeix a la vostra adreça de correu electrònic, tal com està definit per al destinatari propietari en la vostra llibreta d'adreces de &kde;.

Qualsevol macro que no estigui inclosa en l'anterior llista anterior serà tractada com una variable editable sense importar el prefix. Si la mateixa variable apareix en diverses ocasions en la plantilla, serà editada d'una sola vegada després d'haver creat un document a partir d'una plantilla.

#### Establir la posició del cursor

La macro especial `${cursor}` serà substituïda amb una barra vertical i s'afegirà al final de la llista de variables editables, independentment de la seva localització en el text.

### Agraïments i reconèixements

El connector «Plantilles de fitxers» del &kate; copyright 2004 &Anders.Lund; &Anders.Lund.mail;.

Documentació copyright 2004 de &Anders.Lund;

&Daniel.Naber; &Daniel.Naber.mail;

## Validació &XML;

Aquest connector comprova que els fitxers &XML; estiguin ben formats i que són vàlids.

Aquest connector comprova el fitxer actual. En la part inferior de la finestra principal de &kate; apareixerà una llista d'avisos i errors. Podeu fer clic sobre un missatge d'error per a saltar al lloc corresponent en el fitxer. Si el fitxer té un «DOCTYPE», la DTD indicada amb aquest tipus de document serà usada per a comprovar la validesa del fitxer. S'espera que la DTD estigui al lloc corresponent en el fitxer actual, &pex; si el tipus de document fa referència a «DTD/xhtml1-transitional.dtd» i el fitxer és `/home/pere/prova.xml`, s'esperarà que la DTD es trobi a `/home/pere/DTD/xhtml1-transitional.dtd`. De tota manera, també es poden especificar DTD remotes a través d'http.

Si el fitxer no té tipus de document, es comprovarà que estigui format correctament.

Per aprendre més sobre &XML; aneu a les pàgines oficials &XML; del W3C.

Internament aquest connector crida a l'ordre externa `xmllint`, que és part de libxml2. Si aquesta ordre no està correctament instal·lada al vostre sistema, el connector no funcionarà.

És necessari escriure un fitxer temporal en la mateixa carpeta en la que es troba el fitxer a comprovar, així que haureu de tenir accés d'escriptura a aquesta carpeta.

Per a carregar aquest connector obriu el diàleg de configuració de &kate; a Arranjament Configura &kate;.... A continuació, seleccioneu Validació XML que apareixerà a la secció Aplicació / Connectors i tanqueu el diàleg.

### Estructura del menú

XML Valida l'XML

  Aquest iniciarà la comprovació, tal com s'ha descrit.

### Agraïments i reconèixements

El connector «Validació XML» de &kate; copyright 2002 de &Daniel.Naber; &Daniel.Naber.mail;.

Documentació copyright 2002 de &Daniel.Naber;

&Daniel.Naber; &Daniel.Naber.mail;

## Compleció &XML;

Aquest connector ofereix consells sobre el que està permès en una determinada posició en un fitxer &XML;, segons la DTD del fitxer. Es mostrarà una llista de possibles elements, atributs, valors d'atributs o entitats, en funció de la posició del cursor (&pex;, totes les entitats seran llistades si el caràcter a l'esquerra del cursor és «&»). També és possible tancar l'etiqueta d'obertura més propera a l'esquerra.

La DTD ha d'existir en format &XML;, presentada pel programa Perl `dtdparse`. Cridarem una DTD en aquest format «meta DTD». Es suministren algunes meta DTD. Es troben instal·lades a `$KDEDIR/share/apps/katexmltools/`, la qual també és la carpeta per omissió quan trieu Assigna la meta DTD.... Per a produir la vostra pròpia meta DTD, aconseguiu `dtdparse` de http://dtdparse.sourceforge.net.

### Com usar

Inicieu &kate; i obriu el diàleg de configuració en Arranjament Configura &kate;.... A continuació, seleccioneu Compleció XML que apareix a la secció Aplicació/Connectors i tanqueu el diàleg. Després d'això, seleccioneu XML Assigna la meta DTD.... Si el document no conté «DOCTYPE» o el tipus de document és desconegut, haureu de triar una meta DTD des del sistema de fitxers. En cas contrari la DTD meta que coincideixi amb el DOCTYPE del document actual serà carregada automàticament.

Ara podeu usar el connector per escriure el vostre text:

< (menys que)

  Donarà lloc a una llista de possibles elements menors al cursor que ja es troba dins d'una etiqueta. Tingueu en compte que actualment no es pot utilitzar per inserir l'element de nivell superior (&pex;, «<html>»).

</(menys que + barra)

  En introduir aquests caràcters s'ens ofereix tancar l'element actual (el més proper a un obert a l'esquerra del cursor). Premeu &Intro; per a acceptar el suggeriment. A diferència de l'element del menú Element de tanca, això només funciona amb una DTD assignada.

" (cometes dobles)

  La clau de cotització activarà una llista de possibles valors de l'atribut (si n'hi ha) si està dins d'una etiqueta.

(espai)

  Aquesta clau activarà una llista de possibles atributs per a l'element actual si està dins d'una etiqueta.

& (ampersand)

  Aquesta clau activarà una llista d'entitats amb nom.

### Característiques i limitacions

Podeu provar totes les funcions i limitacions carregant `$KDEDIR/share/apps/katexmltools/testcases.xml` en &kate; i seguint les instruccions.

### Estructura del menú

&Ctrl;&Intro; XML Insereix element...

  Obrirà un diàleg que us permetrà inserir un element &XML;. Els caràcters < i > i l'etiqueta de tancament s'inseriran automàticament. Si heu seleccionat text quan aquest element de menú està seleccionat, el text seleccionat serà envoltat per l'etiqueta d'obertura i de tancament. El diàleg també ofereix la compleció de tots els elements que es poden inserir a la posició actual del cursor si s'ha assignat una meta DTD mitjançant l'ús de Assigna la meta DTD....

&Ctrl;< XML Tanca element

  Cercarà el text d'una etiqueta que encara no està tancada i la tancarà mitjançant la inserció de l'etiqueta de tancament corresponent. La cerca comença a la posició del cursor i va a l'esquerra. Si no pot trobar una etiqueta d'obertura no fa res.

XML Assigna la meta DTD...

  Això li indicarà al connector quina meta DTD utilitzar per al document actual. Tingueu en compte que aquesta assignació no es desarà. La propera vegada ho haureu de repetir en iniciar &kate;.

### Agraïments i reconèixements

El connector «Compleció &XML;» de &kate; copyright 2001, 2002 de &Daniel.Naber; &Daniel.Naber.mail;.

KDE versió SC 4 copyright 2010 de Tomáš Trnka

Documentació copyright 2001, 2002 de &Daniel.Naber;

## Exportador

### Estructura del menú

Fitxer Exporta com a HTML...

  Exporta el fitxer en format &HTML; de manera que el document es pugui veure com una pàgina web.

Edita Copia com a HTML...

  Copia el text seleccionat amb el ressaltat de sintaxi com a text HTML.

&TC.Hollingsworth; &TC.Hollingsworth.mail;

## Cercar i substituir

### Introducció

El connector cerca en fitxers de &kappname; us permet fer cerques de text o expressions regulars en diferents fitxers a la vegada. Podeu cercar a tots els fitxers oberts, o a tots els fitxers en un directori, i opcionalment els seus subdirectoris. Fins i tot es poden filtrar per nom de fitxer, per exemple, cercar només als fitxers que acabin amb una extensió de fitxer en particular.

### Interfície

#### Consulta de la cerca

Les següents opcions estan sempre a la part superior de la vista d'eina cerca en fitxers:

Pestanya nova

  Podeu tenir tantes cerques com vulgueu obrir alhora. Simplement feu clic al botó Nova pestanya a la part superior esquerra de la vista d'eina de cerca i s'obrirà una pestanya de resultats, de manera que podreu fer una altra cerca.

Consulta

  El quadre de text llarga a la part superior és on escriviu el que es vol trobar. Podeu introduir text estàndard, o una expressió regular si està habilitat.

Cerca

  En acabar de configurar-ho tot, només haureu de prémer el botó Cerca per realitzar la cerca. Podeu prémer la tecla &Intro; en el quadre de text de consulta per fer el mateix.

Ubicació

  Això té dues opcions. Seleccioneu en fitxers oberts per cercar a tots els fitxers oberts actualment en &kappname;. Seleccioneu en carpeta per cercar dins d'una carpeta i, opcionalment, les seves subcarpetes.

Opcions

  Hi ha dues opcions disponibles. Si està habilitada, Coincidència de majúscules restringirà els resultats de la cerca a aquells que tenen la combinació exacta de majúscules i minúscules, com la vostra consulta de cerca. Expressió regular us permeten utilitzar expressions regulars en comptes de simple text com consulta de cerca.

Commuta els resultats

  La fletxa cap avall a la cantonada superior dreta de la vista d'eina cerca en fitxers commutarà la meitat inferior de la vista d'eina entre veure les opcions addicionals per al mode cerca en carpeta i veure els resultats de la cerca.

#### Opcions de cerca en carpeta

Aquestes opcions que es mostren a sota esmenten les opcions per a la consulta. Si en el seu lloc es mostren els resultats de cerca, premeu el botó Commuta resultats per a mostrar-les. Aquestes opcions només s'apliquen quan el mode cerca en carpeta està habilitat. Si la cerca en fitxers oberts està seleccionada, aquestes opcions restaran deshabilitades.

Carpeta

  Podeu entrar el camí de la carpeta en la que voleu cercar. Per exemple, podeu entrar `~/development/kde/kate/` si voleu cercar al codi font del &kate;.

Diàleg d'obertura de fitxer

  Premeu aquest botó per localitzar la carpeta en el navegador de carpetes de l'escriptori.

Amunt

  Premeu aquest botó per canviar Carpeta a la carpeta pare actualment seleccionada.

Restaura la carpeta actual

  Aquest botó establirà l'entrada Carpeta a la carpeta on es troba el document actualment obert.

Filtre

  Això us permet cercar només noms de fitxer que coincideixen amb un patró en particular. Per exemple, per cercar només als fitxers escrits en C + +, canvieu-la a `*.cpp`. Per cercar només als fitxers que comencin amb `kate`, canvieu-la a `kate*`. Podeu introduir diversos filtres separats amb una coma (`,`). Per utilitzar això per excloure fitxers de la cerca, afegiu un signe menys (`-`) a la llista.

Recursiu

  Si aquesta opció està habilitada, &kappname; també cercarà a totes les subcarpetes de la carpeta seleccionada.

Inclou els ocults

  Si aquesta opció està habilitada, &kappname; també cercarà als fitxers o carpetes que normalment resten ocults/es pel vostre &SO;.

Segueix els enllaços simbòlics

  El connector cerca en fitxers en general no segueix els enllaços simbòlics. Quan aquesta opció està habilitada, el connector els seguirà al seu lloc i cercarà dins dels fitxers o carpetes als que fan referència.

  És possible que els enllaços simbòlics facin referència a una carpeta que sigui la pare de la carpeta on se cerca, o a altres carpetes que continguin enllaços simbòlics a la seva carpeta pare. Si hi ha un enllaç a la carpeta on se cerca i aquesta opció està habilitada, &kappname; seguirà l'enllaç de manera repetida (en bucle) i cercarà a la carpeta, de manera que la cerca mai es completarà.

#### Resultats de la cerca

Els resultats de la cerca es mostren a sota de les opcions de consulta. Si es mostren les opcions del mode cerca en carpeta, simplement premeu el botó Commuta resultats per mostrar-los. També es mostraran automàticament tan bon punt es realitzi una cerca.

Els resultats de cerca mostren tres columnes proporcionant informació sobre cada resultat de la consulta de cerca. La columna Fitxer mostra el nom del fitxer. La columna Línia mostra el número de línia on s'ha trobat el contingut de la consulta. I a la columna Text mostra el text complet d'aquesta línia.

Per obrir el fitxer del vostre resultant de la cerca, simplement feu doble clic s'obre seu. &kappname; obrirà el fitxer, i posarà el cursor al començament del text introduït a la consulta que es troba al fitxer.

### Estructura del menú

Visualitza Vistes d'eina Mostra Cerca en fitxers

  Canvia la pantalla de &kappname; a l'eina Cerca en fitxers.

## Enviar fitxers per correu

### Estructura del menú

Fitxer Correu...

  Obre el vostre client de correu i adjunta el fitxer al correu.

## Navegador del sistema de fitxers

El navegador de fitxers és un visor de carpetes, us permet obrir fitxers d'una carpeta que es mostra en el marc actual.

### Estructura del menú

Visualitza Vistes d'eina Mostra Navegador del sistema de fitxers

  Mostra o oculta la presència del navegador del sistema de fitxers de &kate;.

### Interfície

De dalt a baix, el navegador del sistema de fitxers consta dels següents elements:

Una barra d'eines

  Aquesta conté els botons d'eines de navegació estàndard:

  Enrere

    Fa que la vista de carpeta faci un `cd` a la carpeta que s'ha mostrat anteriorment en l'historial. Aquest botó està deshabilitat, si no hi ha un element anterior.

  Endavant

    Fa que la vista de carpeta faci un `cd` a la carpeta que s'ha mostrat seguidament en l'historial. Aquest botó està deshabilitat, si no hi ha un element següent.

  Punts

    Obre un submenú per a editar o afegir punts i afegir una nova carpeta de punts.

  Carpeta de documents actual

    Aquest botó farà que la vista de carpeta faci un `cd` a la carpeta del document actiu, si és possible. Aquest botó estarà deshabilitat, si el document actiu és un fitxer nou i sense guardar, o resideix en una carpeta sobre la que no es pot decidir.

  Opcions
    Vista breu

      Només mostra els noms de fitxer.

    Vista detallada

      Mostra el Nom, Data, Mida i Tipus dels fitxers.

    Vista en arbre

      Com una vista breu, però les carpetes es poden expandir per veure'n el contingut.

    Vista en arbre detallada

      Això també permet que les carpetes s'expandeixin, però mostra les columnes addicionals disponibles a la vista detallada.

    Mostra els fitxers ocults

      Mostra els fitxers normalment ocults pel sistema operatiu.

    Sincronitza automàticament amb el document actual

      Quan aquesta opció està habilitada, el navegador del sistema de fitxers automàticament farà `cd` a la carpeta del document obert actualment en l'àrea d'edició cada vegada que aquest canvia.

Una entrada de la ubicació

  Això mostra un camí de navegació cap a la carpeta oberta, com en &dolphin;. Podeu fer clic en una carpeta qualsevol per anar-hi, o fer clic en una de les fletxes a l'esquerra d'una carpeta per seleccionar les carpetes de a sota. També podeu seleccionar de la llista de llocs fent clic a la icona de l'esquerra en el camí de navegació, el qual mostra una icona que representa el lloc actual.

  També podeu fer clic a la dreta del camí per a canviar a un quadre de text on podreu escriure el camí d'una carpeta per navegar. L'entrada de &URL; manté una llista dels camins que heu escrit. Per triar-ne un, utilitzeu el botó de fletxa a la dreta de l'entrada.

  L'entrada d'&URL; disposa d'autocompleció. El mètode de compleció es pot ajustar mitjançant el menú del &BDR; de l'entrada de text.

Una vista de carpeta

  Aquesta és una vista de carpeta estàndard de &kde;.

Una entrada de filtre

  L'entrada de filtre us permet introduir un filtre per als fitxers mostrats en la vista de carpeta. El filtre utilitza llenguatge estàndard, els patrons han d'estar separats per espais en blanc. Exemple: `*.cpp *.h *.moc`

  Per mostrar tots els fitxers, escriviu un asterisc `*`.

  L'entrada de filtre desa els últims 10 filtres d'entrada entre les sessions. Per utilitzar-lo, premeu la fletxa a la dreta de l'entrada i seleccioneu la cadena de filtre desitjat. Podeu deshabilitar el filtre prement el botó Neteja el text a l'esquerra de la fletxa d'autocompleció.

### Configuració

Aquest connector es pot configurar en la pàgina Navegador del sistema de fitxers de la configuració de &kate;.

Barra d'eines

  Configura els botons de la barra d'eines del navegador del sistema de fitxers movent els que vulgueu habilitar cap a la llista Accions seleccionades, i el seu ordre utilitzant els botons de fletxa al costat de la llista.

Martin
Gergov
&TC.Hollingsworth; &TC.Hollingsworth.mail;

## Retalls del Kate

### Introducció

Els retalls del Kate és un connector que s'utilitza per estalviar temps mitjançant l'afegit de suport per als anomenats «retalls» («snippets») (tornar a utilitzar codi font, codi de màquina o de text). El connector també és compatible amb la compleció de codi i QtScript.

### Estructura del menú

Visualitza Vistes d'eina Mostra Retalls

  Mostra el plafó que conté tots els retalls al vostre repositori útils per al tipus de fitxer actualment obert.

### Plafó dels retalls

Plafó de Retalls del Kate
El plafó de retalls del &kate;.

El plafó per als retalls del &kate;.

En el plafó hauria d'aparèixer una llista de repositoris de retalls, juntament amb opcions per crear el vostre propi, obtenir-lo des d'Internet o carregar-lo des d'un fitxer local. Cada repositori té una casella de selecció que podeu utilitzar per activar o desactivar. També hi ha botons per editar i esborrar els repositoris existents.

#### Carregar els fitxers del repositori de retalls

Podeu descarregar repositoris de retalls des d'Internet. Simplement feu clic a Obtén nous retalls i apareixerà una finestra amb una llista de repositoris de retalls. Després de descarregar el retall desitjat, assegureu-vos que l'heu activat.

També podeu carregar repositoris de retalls des d'un fitxer local utilitzant el gestor de fitxers a la part inferior del plafó. Feu clic a Copia al repositori quan finalitzeu.

#### Crear i editar els retalls

Editor de retalls
L'editor de retalls.

La interfície de l'editor de retalls.

Per crear un nou repositori de retalls, feu clic a Fitxer de retall nou.... Ara hauríeu de veure el diàleg que us demanarà el nom de fitxer del retall, la llicència i autor. Després d'escollir les opcions desitjades, feu clic a Crea, i s'obrirà l'editor de retalls.

Aquesta editor de retalls conté les següents opcions:

Tipus de fitxer

  Seleccioneu el tipus de fitxer(s) al que voleu que el repositori de retalls. Per omissió s'estableix a *, de manera que el repositori s'aplicarà a tots els fitxers. Ho podeu canviar a alguna cosa com `C + +`, per exemple, o seleccionar des d'una llista prement el botó Edita. Podeu especificar més d'un tipus de fitxer, separant-los amb `;`.

Autors

  Introduïu el nom(s) de l'autor del fitxer de retall.

Llista de retalls

  Conté tots els retalls definits al fitxer de retall. Només cal que feu clic en un retall de la llista per editar-lo.

Afegeix (+)

  S'utilitza per afegir un nou retall.

Esborra (-)

  S'utilitza per esborrar un retall.

Coincidència/nom

  Apareix a la llista de retalls en la vista d'eina i també és cercada quan s'utilitza la característica autocompleció de codi.

Mostra el prefix, Mostra el sufix i Mostra els arguments.

  S'utilitza per mostrar informació útil durant l'ús de compleció de codi. El prefix i sufix es mostren abans i després del nom, mentre que els arguments es mostren entre parèntesi immediatament després del nom.

Contingut del retall

  Text o codi reutilitzable. Això serà el que apareixerà al vostre document quan utilitzeu el retall.

A Contingut del retall podeu especificar variables amb `${nom}` o `%{name}`. Aquestes les poden omplir QtScript o quan s'utilitza el retall. Hi ha una variable especial, ${cursor} o %{cursor}, que ajusta automàticament el cursor a la seva primera aparició.

### Utilitzar els retalls

Els retalls del &kate; en acció
S'accedeix als retalls del &kate; des d'una vista d'eina i des d'un menú desplegable.

Seleccionar des d'una llista de retalls.

Podeu cridar als retalls de dues maneres:

- Escollint el retall des de la vista d'eina.

- Mentre escriviu, podeu prémer &Ctrl;Espai, per a mostrar tots els retalls en una còmoda finestra des d'on els podreu triar. Podeu introduir el començament del nom dels retalls abans o després de prémer aquesta combinació de tecles, el que proporcionarà una funcionalitat similar a la compleció de codi.

Si el retall conté variables (a més de `${cursor}`), el cursor passarà automàticament a la primera ocurrència d'una variable i esperarà per que escriviu quelcom. En acabar, podeu prémer &Tab; per a passar a la següent variable, i així successivament.

### Agraïments i reconèixements

Retalls de Kate ha estat escrita per en Joseph Wenninger.

Un agraïment especial a Google Code-in 2011, al participant Martin Gergov per escriure gran part d'aquesta secció.

Salma
Sultana
&TC.Hollingsworth; &TC.Hollingsworth.mail;

## Connector de construcció

### Introducció

El connector de construcció us permet executar accions com la construcció, neteja i compilació d'un projecte.

### Usar el connector de construcció

El connector de construcció afegeix una vista d'eina Sortida de la construcció a la part inferior i un menú Construeix a la barra de menú. La vista d'eina es pot utilitzar per configurar l'arranjament de la destinació a construir, mentre que el menú es pot utilitzar per dur a terme les accions de construcció, neteja i compilació.

La vista d'eina Sortida de la construcció disposa tres pestanyes:

- Errors i/o avisos

- Sortida

- Arranjament de l'objectiu

#### La pestanya arranjament de l'objectiu

La pestanya arranjament de l'objectiu es pot utilitzar per configurar diversos objectius de construcció.

Cada objectiu conté quatre opcions de configuració:

Directori de treball

  Aquí podeu establir el camí cap al projecte. Deixar el camp buit per utilitzar el directori on es troba el document actual.

Construeix

  Aquesta opció us permet definir l'ordre per executar la construcció. Per omissió s'estableix a `make`.

Neteja

  Aquesta opció us permet definir l'ordre per executar la neteja. Per omissió s'estableix a `make clean`.

Compilació ràpida

  Aquesta opció us permet definir l'ordre per executar la compilació ràpida. Per omissió s'estableix a `gcc -Wall -g %f`.

Un pot crear un nou objectiu utilitzant el botó Nou. En el botó Copia es pot utilitzar per crear una còpia d'un objectiu existent. Per eliminar un objectiu, utilitzeu el botó Suprimeix.

#### La pestanya sortida

La pestanya Sortida mostra la sortida de consola generada per l'última ordre.

#### Errors i/o avisos

La pestanya Errors i/o avisos llista els errors i/o avisos generats per l'última ordre.

Cada línia conté un missatge, el nom de fitxer i el número de línia si està disponible. En fer clic sobre l'error o l'avís se us indicarà el fitxer corresponent i es col·locarà el cursor sobre el número de línia corresponent.

Per navegar amb l'error anterior, premeu &Ctrl;&Alt;Cursor esquerre. Per navegar amb l'error següent, premeu &Ctrl;&Alt;Cursor dret.

### Estructura del menú

Construeix Construeix

  Executa l'ordre Construeix per a l'objectiu actualment seleccionat.

Construeix Neteja

  Executa l'ordre Neteja per a l'objectiu actualment seleccionat.

Construeix Compilació ràpida

  Executa l'ordre Compilació ràpida per a l'objectiu actualment seleccionat.

&Ctrl;&Alt;Cursor esquerre Construeix Error anterior

  Mou el cursor a la ubicació de l'anterior error en el document.

&Ctrl;&Alt;Cursor dret Construeix Error següent

  Mou el cursor a la ubicació del següent error en el document.

Construeix Objectius

  Selecciona des d'una llista d'objectius configurats per l'usuari.

Construeix Objectiu següent

  Canvia al següent objectiu configurat per l'usuari.

### Agraïments i reconèixements

El connector construcció de &kate; ser escrit per en Kåre Särs.

Un agraïment especial a Google Code-in 2011, al participant Salma Sultana per escriure gran part d'aquesta secció.

Ömer
Faruk
ORUÇ
&TC.Hollingsworth; &TC.Hollingsworth.mail;

## Connector SQL

### Introducció

El llenguatge de consulta estructurada (Structured Query Language - SQL) és un llenguatge especialitzat per actualitzar, esborrar i demanar informació des de bases de dades.

El connector SQL de Kate us permet:

- Crear una base de dades

- Connectar a una base de dades existent

- Inserix i esborrar dades des d'una base de dades

- Executar consultes

- Mostrar els resultats en una taula

### Connectar a una base de dades

Seleccioneu Afegeix connexió des del menú SQL o des de la barra d'eines, i llavors seleccioneu el controlador de bases de dades de Qt que voleu utilitzar (incloses QSQLITE, QMYSQL3, QMYSQL, QODBC3, QODBC, QPSQL7 i QPSQL). Si no podeu veure el controlador desitjat, caldrà que l'instal·leu. A continuació, premeu Següent.

Si la base de dades seleccionada utilitza un fitxer, simplement indiqueu la ubicació de la base de dades i premeu el botó Següent. Si requereix connectar a un servidor, introduïu el nom del servidor, nom d'usuari i contrasenya, i qualsevol altra informació que aquest controlador en particular pugui requerir. A continuació, premeu Següent.

Finalment, doneu-li un nom a la vostra connexió, i premeu Acaba.

### Executar les consultes

#### INSERT/DELETE/UPDATE

Podeu inserir, esborrar i actualitzar dades utilitzant el connector SQL igual com ho faríeu des de la línia d'ordres o des d'un programa. Només cal introduir una consulta i prémer el botó Executa una consulta.

##### Algunes consultes d'exemple

`INSERT`

      INSERT INTO nom_taula ("característica1", "característica2", "característica3", "característica4", "característica5")
      VALUES ("valor1", "valor2", "valor3", "valor4", "valor5" )

`DELETE`

      DELETE FROM nom_taula WHERE name = "text"

`UPDATE`

      UPDATE nom_taula SET "característica1" = "text", "característica2" = "text", "característica3" = "text", "característica4" = "text", "característica5" = "text"

#### SELECT

Després d'executar una consulta `SELECT`, podeu veure els resultats com una taula que apareixerà a la vista d'eina Sortida de dades SQL a la part inferior de &kappname;, o com a text a la vista d'eina Sortida de text SQL. Si hi ha un error, es podrà veure a la sortida de text.

##### Exemple de consulta `SELECT`

    SELECT * FROM nom_taula

La vista d'eina Sortida de dades SQL disposa d'alguns botons:

Redimensiona les columnes als continguts

  Canvia la mida de les columnes per ajustar-les al seu contingut.

Redimensiona les files als continguts

  Canvia la mida de les files per ajustar-les al seu contingut.

Copia

  Selecciona tots els continguts de la taula i els còpia al cau del porta-retalls.

Exporta

  Exporta tots els continguts de la taula a un fitxer, el porta-retalls, o el document actual en el format de valors separats per comes.

Neteja

  Ho elimina tot des de la vista de taula.

Ara podeu canviar els colors mostrats en la taula en la secció SQL de Arranjament Configura el Kate .

### Navegar

Podeu navegar per la base de dades utilitzant la vista d'eina Navegador de l'esquema SQL a l'esquerre. La informació que mostra varia en funció del controlador de base de dades que esteu utilitzant.

Per actualitzar aquesta llista, feu clic dret a qualsevol lloc en la vista d'eina i seleccioneu Refresca. Per a generar una consulta sobre qualsevol entrada a la llista, feu clic sobre una entrada, seleccioneu Genera, i seleccioneu el tipus de consulta (SELECT, UPDATE, INSERT i DELETE) des del submenú que aparegui.

### Estructura del menú

SQL Afegeix connexió...

  Afegeix una nova connexió utilitzant qualsevol controlador de base de dades.

SQL Elimina connexió

  Elimina la connexió seleccionada.

SQL Edita connexió...

  Edita la configuració de la connexió actual.

Connexions

  Totes les connexions de base de dades que heu creat s'enumeren entre els elements de menú Edita connexió i Executa una consulta. Seleccioneu-ne una per executar consultes o fer modificacions a la mateixa.

&Ctrl;E SQL Executa una consulta

  Executa la vostra consulta.

### Agraïments i reconèixements

El connector SQL va ser escrit per en Marco Mentasti.

Un agraïment especial a Google Code-in 2011, al participant Ömer Faruk ORUÇ per escriure gran part d'aquesta secció.

Martin
Gergov
&TC.Hollingsworth; &TC.Hollingsworth.mail;

## Connector de &gdb;

### Introducció

El connector de &gdb; per a &kappname; proporciona un frontal senzill per al popular depurador de projectes de &GNU;.

L'experiència prèvia amb &gdb; és molt recomanable. Per obtenir més informació sobre l'ús de &gdb;, visiteu el lloc web de &gdb;.

Podeu habilitar el connector de &gdb; a la secció de connectors per a la configuració de &kappname;.

Per a que el connector funcioni correctament, haureu de tenir un fitxer d'origen (de qualsevol tipus suportat per &gdb;) i un executable.

Si compileu amb &gcc;/`g++` és possible que vulgueu utilitzar l'argument de la línia d'ordres ``-ggdb``.

Una vegada fets aquests preparatius, obriu el fitxer d'origen en &kappname;, introduïu el camí cap a l'executable a la pestanya Arranjament de la vista d'eina Vista del depurador i seleccioneu Depura Inicia la depuració des del menú per començar.

### Estructura del menú i de la barra d'eines

Totes aquestes opcions estan disponibles en els menús de &kappname;, i moltes estan disponibles a la barra d'eines de depuració, així.

Visualitza Vistes d'eina Mostra Vista del depurador

  Mostra una vista d'eina que conté la sortida de &gdb;, la línia d'ordres de &gdb; utilitzada, i altres ajustaments.

Visualitza Vistes d'eina Mostra Locals

  Mostra una llista de totes les variables actualment carregades i els seus valors.

Visualitza Vistes d'eina Mostra Pila de crides

  Mostra una traça inversa de &gdb;.

Depura Objectius

  Un submenú que conté una llista d'objectius (executables).

Depura Llista d'arguments

  Un submenú que conté tots els arguments llistats.

Depura Inicia la depuració

  Inicia &gdb; amb un objectiu.

Depura Mata/atura la depuració

  Atura &gdb;.

Depura Reinicia la depuració

  Reinicia &gdb;.

Depura Commuta punt d'interrupció/interrupció

  Estableix o manlleva un punt d'interrupció en la localització actual del cursor.

Depura Avança per dins

  Executa la sentència present (la crida a la funció serà depurada).

Depura Passa per sobre

  Executa la sentència present (la crida a la funció no serà depurada).

Depura Avança per fora

  Reprèn l'execució fins que finalitza el programa que s'està executant.

Depura Mou el CP

  Mou el comptador del programa (propera execució).

Depura Vés fins al cursor

  Executa el programa fins que arriba a la posició actual del cursor.

Depura Continua

  Ignora qualsevol punt d'interrupció i executa el programa fins que acaba (amb èxit o no).

Depura Imprimeix el valor

  Imprimeix el valor de la variable a la que el cursor està apuntant.

Arranjament Barra d'eines mostrades Connector de &gdb;

  Mostra la barra d'eines de depuració.

### La vista del depurador

La vista d'eina Vista del depurador consisteix de diverses pestanyes:

Sortida del &gdb;

  Conté la sortida de &gdb; i una línia d'ordres de &gdb;.

  La pestanya Sortida
  La pestanya Sortida.

  La pestanya Sortida mostra la sortida des de la sessió de depuració.

Arranjament
  Objectiu

    Camí cap a l'objectiu (executable) per a la depuració.

  Directori de treball

    El directori de treball actual proporcionat a l'objectiu.

  Llista d'arguments

    Arguments passats al programa.

  Mantén el focus

    Mantén el focus a la línia d'ordres de &gdb;.

  Redirigeix la E/S

    Obre una nova pestanya ES a la Vista del depurador on podreu veure la sortida i proveïr entrades al programa en execució.

  La pestanya Arranjament
  La pestanya Arranjament.

  La pestanya Arranjament mostra la configuració d'una sessió de depuració.

ES

  Conté una àrea que mostra la sortida del programa en execució i una línia d'ordres des d'on podeu proveïr entrades a aquest.

  La pestanya ES
  La pestanya ES.

  La pestanya ES mostra la sortida des d'una prova simple del programa.

### La pila de crides i locals

La vista d'eina Pila de crides conté una llista amb fotmat de traces inverses retornada per &gdb;.

La vista d'eina Pila de crides del &gdb;
La vista d'eina Pila de crides.

La vista d'eina Pila de crides del connector de &gdb;.

La vista d'eina Locals conté una llista de totes les variables actualment carregades i els seus valors corresponents.

La vista d'eina Locals del &gdb;
La vista d'eina Locals.

La vista d'eina Locals del connector de &gdb;.

### Agraïments i reconèixements

Un agraïment especial a Google Code-in 2011, al participant Martin Gergov per escriure gran part d'aquesta secció.