&Pamela.Roberts;
&traductor.Antoni.Bella;
09-02-2010
4.4

# Vista general

El &konqueror; és un avançat gestor de fitxers per a l'entorn d'escriptori K, el qual proporciona funcions per a l'administració de fitxers, que van des de les operacions simples com talla/copia i enganxa a la navegació per fitxers locals i remots. Els continguts de les carpetes es poden mostrar en una varietat de modes de vista de text i icones, els quals poden incloure imatges de vistes prèvies en miniatura del contingut de cada fitxer. Les propietats dels fitxers i carpetes es poden examinar i canviar amb facilitat i les aplicacions es poden iniciar amb un simple clic del &BER;.

En el &kde; SC 4 el &dolphin; és el gestor de fitxers per omissió. Per a canviar el component per omissió per a navegar per les carpetes, obriu Aplicacions per omissió en l'&systemsettings; i seleccioneu &konqueror; com a gestor de fitxers.

El &konqueror; és un navegador web conforme a l'HTML 4.01 amb suport incorporat per a JavaScript (ECMA-262), CSS (fulls d'estil en cascada) i scripts bidireccionals (àrab i hebreu). Proporciona suport per a l'execució de miniaplicacions segures de &Java;, connectors del &Netscape; per a visualitzar &Flash;, &RealAudio; i &RealVideo; i per a comunicacions segures mitjançant SSL. Entre les característiques avançades s'inclou la compleció automàtica dels &URL; i formularis, l'habilitat per a importar adreces d'interès des d'altres navegadors i la navegació amb pestanyes.

El &konqueror; també és un excel·lent client d'FTP totalment equipat.

El &konqueror; és una aplicació de visualització universal, capaç de mostrar imatges i documents sense caldre iniciar d'altres aplicacions. Això ho fa encastant components (les anomenades «parts» del &kde;) proporcionades per d'altres aplicacions; de Gwenview per a visualitzar imatges, de &okular; per a visualitzar els documents PDF, &PostScript; i altres documents.

El &konqueror; és una aplicació molt personalitzable que qualsevol pot configurar per a que s'adapti a les seves necessitats, des de canviar l'estil global i les mides del text i icones a seleccionar quins elements apareixeran a la barra de menús, canviar el número i posició de les barres d'eines i fins i tot definir noves combinacions de tecla per a dreceres de teclat. Els diferents perfils de configuració es poden desar per tornar a emprar-los quan sigui necessari.