&Anders.Lund; &Anders.Lund.mail;
&traductor.Antoni.Bella;

# Configuració de &kate;

## Vista general

&kate; ofereix algunes maneres de configurar l'aplicació per a que es comporti com es vol. Les més importants són:

El diàleg de configuració

  La principal eina de configuració, que us permet configurar l'aplicació &kate;, el component d'edició i l'ús de connectors.

El menú Arranjament

  Us permet canviar opcions usades molt sovint i llançar els diàlegs de configuració.

El menú Visualitza

  Us permet dividir el marc actual, així com mostrar les icones i el plafó amb els números de línia per al document que s'està editant.

El terminal encastat usa la configuració definida en l'&systemsettings;, i es pot configurar fent clic del &BDR; per a mostrar el menú contextual.

## El diàleg principal de configuració

El diàleg de configuració de &kate; mostra un arbre de temes sobre la part esquerra, i una pàgina de configuració corresponent al tema seleccionat sobre la part dreta.

La configuració està dividida en dos grups, anomenats:

- Configuració de l'aplicació

- Configuració del component d'edició

## La configuració de l'aplicació &kate;

Aquest grup conté pàgines per a configurar l'aplicació principal de &kate;

### General

Aquesta secció conté unes poques opcions globals per a &kate;

Comportament
  Avisa quant a fitxers modificats per processos externs

    Quan està habilitada, &kate; us avisarà quan aplicacions externes modifiquin els fitxers una vegada que rebin el focus. Podreu treballar amb diversos fitxers modificats a la vegada, podreu tornar a carregar, desar o descartar els fitxers canviats en grups.

    Si no està habilitada, &kate; us demanarà què voleu fer quan es produeixi una modificació externa del fitxer i l'aplicació rebi el focus.

Meta-informació
  Conserva la meta-informació de les sessions antigues

    Quan està habilitada, &kate; desarà la meta-informació tal com punts i configuració de sessió fins i tot quan tanqueu els vostres documents. Les dades s'usaran si el document es torna a obrir sense canvis.

  Esborra la meta informació sense usar després de

    Estableix el màxim nombre de dies per a mantenir la meta-informació dels fitxers sense obrir. Això us ajuda a mantenir la base de dades de la meta-informació en una mida raonable.

### Sessions

Aquesta secció conté opcions relatives a usar les sessions.

Elements de les sessions
  Inclou la configuració de les finestres

    Si està habilitada, &kate; desarà la configuració de la finestra amb cada sessió.

Comportament de l'aplicació en iniciar-se

  Seleccioneu el comportament que voleu per a &kate; a l'inici. Aquesta configuració es pot canviar especificant què fer sobre la línia d'ordres.

  Inicia una nova sessió

    Amb aquesta opció, &kate; iniciarà una nova sessió sense nom a l'inici.

  Carrega l'última sessió usada

    &kate; usarà la sessió oberta més recentment a l'inici. Això és bo si voleu usar sempre el mateix nom de sessió o canviar-lo en comptades ocasions.

  Escull manualment una sessió

    &kate; mostrarà un petit diàleg que us permetrà escollir la vostra sessió preferida, o desar la sessió per omissió si no n'hi ha desada cap. Aquest és el comportament per omissió. És adequat si useu sovint moltes sessions diferents.

Els canvis a les dades de la sessió (fitxers oberts i si s'habilita, la configuració de la finestra) sempre seran desats.

### Connectors

Aquesta pàgina proveeix una llista dels connectors instal·lats per a &kate;. Cada connectors està representat pel seu nom i una petita descripció. Podeu marcar la casella de selecció d'un element per a habilitar el connector que representa.

Si un connector proveeix opcions de configuració, apareixerà una secció d'aquesta pàgina per a poder-lo configurar.

Per a més informació sobre els connectors disponibles, veure .

### Documents

Ombra del fons

  Aquesta pàgina us permetrà habilitar o deshabilitar la visualització de l'ombrejat del fons de la vostra activitat recent, i seleccionar quins colors s'usaran si està habilitat. Per obtenir més informació quant a aquesta característica consulteu la secció sobre La llista de documents.

Ordena per

  Estableix la manera en que s'ordenarà la llista de documents. Això també es pot configurar des del menú del &BDR; en la llista de documents.

Mostra el camí sencer

  En habilitar-ho, a la vista d'arbres, les carpetes de nivell superior mostraran el seu camí complet en lloc de mostrar només el darrer nom de la carpeta.

Mode de vista

  Això ofereix dues opcions que afecten a la visualització de la vista de l'eina de documents. L'opció Vista en arbre mostrarà els documents en un arbre sota les carpetes on es trobin, mentre que l'opció Vista de llista mostrarà una llista plana dels documents.

Mostra el camí sencer

  Quan la vista en arbre i aquesta opció estan activades, les entrades de carpeta mostrades a la vista de l'eina de documents mostrarà el camí complet cap als fitxers de la carpeta, a més del nom de la carpeta. No té cap efecte a la vista de llista.

### Terminal

Aquesta pàgina només és mostrada pel connector Vista del terminal, el qual està habilitat per omissió.

Sincronitza automàticament el terminal amb el document actual quan sigui possible

  Això causarà que el terminal encastat canviï al directori del document actiu en iniciar-se i que quan se seleccioni un document nou doni el focus a dit directori. Si no està habilitada, haureu de navegar pel vostre compte en el terminal.

Estableix les variables d'entorn per a «kate -b»

  Això estableix la variable d'entorn `EDITOR` de manera que els programes executin en el terminal integrat que automàticament obre un fitxer en un editor, obrint-lo en el &kate; en lloc de a l'editor per omissió configurat en el vostre intèrpret d'ordres. No podreu seguir utilitzant el terminal fins que tanqueu el fitxer de &kate;, de manera que el programa cridat és conscient que l'heu acabat d'editar.

&configuring-part-sections;

## Configuració amb variables de document

Les variables de &kappname; són implementacions de katepart de variables de document, similar als modes de línia d'emacs i vi. En katepart, les línies tenen el format `kate: NOMVARIABLE VALOR; [ NOMVARIABLE VALOR; ... ]` les línies poden ser un comentari, si el fitxer és en un format amb comentaris. Els noms de variable són paraules soles (sense espais en blanc), i quelcom que el segueixi després dels dos punts serà el valor. Els dos punts són requerits.

Tot seguit hi ha un exemple de línia de variable, aquesta força la configuració del sagnat per a un fitxer C++, java o javascript:

    // kate: replace-tabs on; indent-width 4; indent-mode cstyle;

Tan sols se cercaran línies de variable en les primeres i últimes 10 línies.

A més, les variables de document es poden posar en un fitxer anomenat `.kateconfig` en qualsevol directori, i les opcions configurades s'aplicaran com si els modes de línia es van introduir en cadascun dels fitxers en el directori i els seus subdirectoris, tan avall com la profunditat de cerca configurada. Les variables de document en el `.kateconfig` utilitzen la mateixa sintaxi que en els modes de línia.

Hi ha variables que suporten la gran majoria de configuracions en katepart, i addicionalment els connectors poden usar variables, en el qual cas haurien de ser documentades en la documentació de dit connector.

### Com usa &kappname; les variables

Quan llegeix la configuració, katepart cerca en els següents llocs (en aquest ordre):

- La configuració global.

- Dades opcionals de la sessió.

- La configuració del «tipus de fitxer».

- Variables de document en `.kateconfig`.

- Variables de document en el document mateix.

- Configuracions canviades durant l'edició des del menú o des de la línia d'ordres.

Com podeu imaginar les variables de document només són no validades pels canvis realitzats en temps d'execució. Quan es desa un document, es tornen a llegir les variables de document, i se sobreescriuen els canvis realitzats utilitzant els elements del menú o de la línia d'ordres.

Qualsevol variable no llistada a continuació es desa en el document i pot ser consultada per d'altres objectes com connectors, que les poden usar per als seus propis propòsits. Per exemple, la variable «indent mode» usa variables de document per a la seva configuració.

Les variables aquí llistades són documents de &kappname; versió 3.7. En el futur es poden afegir més variables. Hi ha 3 tipus de valors possibles per a les variables, amb les següents expressions vàlides:

- BOOL - on|off|true|false|1|0

- INTEGER - qualsevol número enter

- STRING - tot el demés

### Variables disponibles

    auto-center-linesENTER

  Estableix el nombre de línies de auto-centrat.

    auto-insert-doxygenBOOLEÀ

  Activa o desactiva la inserció d'asteriscs d'inici en els comentaris doxygen («on» o «off»). Això no tindrà efecte a menys que s'usi el sagnat automàtic C-style.

    background-colorCADENA

  Estableix el color de fons del document. El valor haurà de ser quelcom a un color vàlid, per exemple «`#ff0000`».

    backspace-indentsBOOLEÀ

  Habilita o deshabilita el treure el sagnat quan es prem la tecla &Retro;.

    block-selectionBOOLEÀ

  Activa o desactiva la selecció per blocs.

    bom | byte-order-markerBOOLEÀ

  Habilita/deshabilita el marcador d'ordre de bytes en desar fitxers en el format unicode (utf8, utf16, utf32).

  Des de: Kate 3.4 (KDE 4.4)

    encodingCADENA

  Estableix la codificació utilitzada per a carregar o desar el fitxer. Com les variables en el document serà llegida després de la càrrega, això sols afectarà en desar. Si l'introduïu a un fitxer `.kateconfig`, també tindrà efecte en la càrrega.

  Des de: Kate 3.10 (KDE 4.10)

    bracket-highlight-colorCADENA

  Estableix el color de ressaltat per al claudàtor. El valor haurà de ser quelcom a un color vàlid, per exemple «`#ff0000`».

    current-line-colorCADENA

  Estableix el color de ressaltat per a la línia actual. El valor haurà de ser quelcom a un color vàlid, per exemple «`#ff0000`».

    default-dictionaryCADENA

  Defineix el diccionari predeterminat utilitzat per a la correcció ortogràfica.

  Des de: Kate 3.4 (KDE 4.4)

    dynamic-word-wrapBOOLEÀ

  Activa o desactiva l'ajust dinàmic de línia.

    eol | end-of-lineCADENA

  Estableix el mode del final de línia. Les opcions vàlides són «`unix`», «`mac`» i «`dos`».

    folding-markersBOOLEÀ

  Estableix l'ús de la visualització de les marques de plegat («on» o «off»).

    font-sizeENTER

  Estableix la mida del punt del tipus de lletra del document.

    fontCADENA

  Estableix el tipus de lletra del document. El valor haurà de ser un nom de tipus de lletra vàlid, per exemple «`courier`».

    hl | syntaxCADENA

  Ajusta el ressaltat de sintaxi. Les cadenes vàlides són tots els noms disponibles en els menús. Per exemple, per a C + + escriviu `C++`.

    icon-bar-colorCADENA

  Estableix el color de la barra de les icones. El valor haurà de ser quelcom a un color vàlid, per exemple `#ff0000`.

    icon-borderBOOLEÀ

  Estableix l'ús de la visualització de la vora de la icona («on» o «off»).

    indent-modeCADENA

  Estableix el mode de auto-sagnat. Les opcions «`cap`», «`normal`», «`cstyle`», «`haskell`», «`lilypond`», «`lisp`», «`python`», «`ruby`» i «`xml`» són reconegudes. Veure la secció per als detalls.

    indent-widthENTER

  Estableix l'amplada del sagnat.

    keep-extra-spacesBOOLEÀ

  Estableix l'ús d'espais extra per a calcular l'amplada de sagnat.

    line-numbersBOOLEÀ

  Estableix l'ús de la visualització dels números de línia («on» o «off»).

    mixed-indentBOOLEÀ

  Estableix l'ús del mode de sagnat mixt a l'estil Emacs («on» o «off»).

  Nota: Obsolet des del Kate 3 a KDE4. La variable serà ignorada, en comptes estableix `replace-tabs on;` pel futur.

    newline-at-eofBOOLEÀ

  Afegeix una línia en blanc al final del fitxer (EOF) en desar el document.

  Des de: &kate; 3.9 (KDE 4.9)

    overwrite-modeBOOLEÀ

  Estableix l'ús del mode de sobreescriptura («on» o «off»).

    persistent-selectionBOOLEÀ

  Estableix l'ús de les seleccions persistents («on» o «off»).

    remove-trailing-spaceBOOLEÀ

  Estableix l'ús de la neteja del final de línia dinàmic («on» o «off»).

  Nota: Obsolet des del KDE 4.10. Utilitzeu remove-trailing-spaces amb l'opció desitjada en el seu lloc.

    remove-trailing-spacesCADENA

  Elimina els espais finals en desar el document. Les opcions vàlides són:

  - `cap`, `-` o `0`: mai elimina els espais finals.

  - `modified`, `mod`, `+` o `1`: elimina els espais finals només en les línies modificades. Les línies modificades estan marcades pel sistema de modificació de la línia.

  - `all`, `*` o `2`: elimina els espais finals a tot el document.

  Des del KDE 4.10: Aquesta desaprova les opcions`remove-trailing-space` i `replace-trailing-space-save`.

    replace-tabs-saveBOOLEÀ

  Estableix l'ús de la conversió tabulació a espai durant el desat («on» o «off»).

    replace-tabsBOOLEÀ

  Estableix l'ús de la conversió dinàmica tabulació a espai («on» o «off»).

    replace-trailing-space-saveBOOLEÀ

  Estableix l'ús de la neteja del final de línia durant el desat («on» o «off»).

  Nota: Obsolet des del KDE 4.10. Utilitzeu remove-trailing-spaces amb l'opció desitjada en el seu lloc.

    schemeCADENA

  Estableix l'esquema de color. La cadena haurà de ser un nom d'esquema de color que ja existeixi a la vostra configuració per aconseguir qualsevol efecte.

    selection-colorCADENA

  Estableix la selecció de color. El valor haurà de ser quelcom que pugui ser avaluat com un color vàlid, per exemple «`#ff0000`».

    show-tabsBOOLEÀ

  Estableix l'ús de la visualització del caràcter de tabulació («on» o «off»).

    smart-homeBOOLEÀ

  Estableix l'ús de la navegació intel·ligent («on» o «off»).

    space-indentBOOLEÀ

  Estableix l'ús del sagnat amb espais («on» o «off»).

  Nota: Obsolet des del Kate 3 a KDE4. El sagnat mixt és el comportament per omissió. Estableix `replace-tabs on;` per aconseguir el sagnat només amb espais.

    tab-indentsBOOLEÀ

  Estableix l'ús del sagnat amb la tecla &Tab; («on» o «off»).

    tab-widthENTER

  Estableix l'amplada del caràcter de tabulació.

    undo-stepsENTER

  Estableix el nombre de passes a desfer que es poden recordar.

  Nota: Obsolet des del Kate 3 a KDE4. Aquesta variable serà ignorada. El compte màxim de passes a desfer serà il·limitat.

    word-wrap-columnENTER

  Estableix l'amplada de l'ajust de línia estàtic.

    word-wrap-marker-colorCADENA

  Estableix el color de la marca de salt de línia. El valor haurà de ser quelcom a un color vàlid, per exemple «`#ff0000`».

    word-wrapBOOLEÀ

  Estableix l'ús de l'ajust de línia estàtic («on» o «off»).