# Icones

&Mike.McBride; &Mike.McBride.mail;
&Jost.Schenck; &Jost.Schenck.mail;
&Anne-Marie.Mahfouf; &Anne-Marie.Mahfouf.mail;
&traductor.Antoni.Bella;
28-11-2011
&kde; 4.8
KDE
KControl
icona

## Icones

### Introducció

El &kde; incorpora un conjunt complet d'icones en diverses mides. Aquestes icones s'empren per a tot l'escriptori &kde;: Al plafó, al gestor de fitxers &konqueror; i en cada barra d'eines de qualsevol aplicació &kde;, &etc; El mòdul de control de les icones us oferirà diversos i molt flexibles mètodes per a personalitzar el mode en que el &kde; tractarà les icones.

Aquesta és una captura de pantalla del gestor de temes d'icones Personalitzar les icones del &kde;

En aquest mòdul, podeu:

- instal·lar i escollir temes d'icona

- escollir entre diferents mides d'icona

- assignar efectes a les icones (per exemple fer-les semitransparents o donar-li's color)

- configurar aquestes opcions per a cadascun dels diferents llocs a on s'empren icones: Per exemple a l'escriptori, barres d'eines, &etc;

Si us plau, tingueu en compte que algunes d'aquestes opcions poden dependre del tema d'icona seleccionat. El &kde; ve amb tres temes d'icones per omissió, Oxygen, Monocrom i Crystal SVG. També hi ha temes de color addicionals en el paquet kdeartwork.

Hi ha dues pàgines en aquest mòdul: Tema i Avançat. Tema gestiona els temes d'icones, mentre que Avançat us permet configurar com s'utilitzaran les icones en el &kde;.

### Tema

A la part superior hi ha una vista prèvia de les icones del tema actual. La majoria d'instal·lacions tan sols tindran disponible un sol tema d'icones, el tema Oxygen és el tema per omissió del &kde;. Per separat s'inclouen d'altres al paquet kdeartwork i podeu descarregar-ne més des d'Internet, a http://www.kde-look.org.

Obtén temes nous...

  Per utilitzar-lo haureu d'estar connectats a Internet. Fent clic sobre aquest botó es mostrarà un diàleg des d'on podreu seleccionar un tema d'icones nou. Fent clic a Instal·la en el diàleg s'instal·larà el tema d'icones seleccionat, i després fent clic a Tanca a l'instal·lador, el tema nou estarà disponible immediatament.

  Obtén temes d'icones nous Obtén temes d'icones nous

Instal·la un fitxer de tema...

  Si heu descarregat temes nous des d'Internet, podeu utilitzar això per anar fins a la ubicació d'aquests temes descarregats. Fent clic sobre aquest botó es presentarà un petit diàleg per indicar l'arxiu tar del tema d'icones que està al disc.

  Instal·lant un tema d'icones nou Instal·lant un tema d'icones nou

  Fent clic a D'acord en aquest diàleg, s'instal·larà el tema que heu indicat i el mostrarà en la llista de temes.

Elimina el tema

  Fent clic a aquest botó s'eliminaran tots els fitxers d'aquest tema del sistema. Es mostrarà un missatge de confirmació que us preguntarà si esteu segur de voler eliminar tots els fitxers d'aquest tema.

  Eliminant un tema Eliminant un tema

  Fent clic a Esborra s'esborraran els fitxers de tema i fent clic a Cancel·la no s'esborrarà res i es cancel·larà l'acció d'esborrat.

### Avançat

Mirant en aquesta segona pàgina del mòdul de control de les icones, veureu dues àrees:

- Una àrea anomenada Ús de la icona. Aquí podreu escollir quin ús en particular de les icones voleu configurar, per exemple, Barra d'eines o Plafó.

  Selecció de les icones a configurar Selecció de les icones a configurar

- Una àrea de vista prèvia a la part superior a on podreu veure l'aspecte de les icones seleccionades emprant les opcions actuals. Tingueu present que l'estat d'aquesta vista prèvia també depèn de l'estat de la icona seleccionada en els efectes a sota (no us preocupeu ara per això, ho explicarem una mica més endavant).

Quan voleu configurar les icones, primer seleccioneu l'ús que els hi voleu donar. Canvieu les opcions fins que estigueu satisfets amb la vista prèvia. Aleshores podreu escollir un ús d'icona diferent i configurar-lo. Al final, si esteu satisfet amb el vostre arranjament, feu clic a Bé o Aplica per a que els canvis tinguin efecte.

Hi ha dues opcions més a considerar, Mida i Efectes.

#### Mida de les icones

Definició de la mida de les icones Definició de la mida de les icones

Podeu escollir des d'una llista les mides d'icona. Les mides més grans d'icona són especialment útils per a persones amb discapacitats visuals.

Les mides que ofereix el quadre de llista de mides de les icones dependrà del tema que hageu seleccionat al mòdul de control de temes d'icona. Per exemple, el tema d'icona de poca profunditat de color sols ofereix mides de 16 i 32 per a icones d'escriptori i 16, 22 i 32 per a icones de la barra d'eines. El tema de color de gran profunditat de color ofereix mides de 16, 32 i 48 així com mides des de 64 a 128. Tot i que, com el &kde; no pot tenir totes les mides d'icona emmagatzemades, les icones amb mides de 64 fins a 128 es generen automàticament, el qual pot resultar en una pèrdua de qualitat.

També podeu escollir icones animades. Moltes de les icones tenen associades animacions. Activeu la casella de selecció anomenada Anima les icones, per activar aquest efecte, però tingueu present que podria resultar en que els vostres gràfics es tornin lents o que funcionin a sotragades si la targeta gràfica és antiga o disposa de poca memòria.

#### Efectes

Definició dels efectes de les icones Definició dels efectes de les icones

Finalment podreu configurar certs filtres per aplicar-los a les icones quan estiguin en un d'aquests tres estats:

Omissió

  Així és com normalment es mostra una icona.

Activa:

  Així és com es mostra una icona quan el cursor del ratolí està a sobre de la icona.

Deshabilitada:

  Així és com es mostra una icona si l'acció associada està deshabilitada, &ead;, si en fer clic a sobre de la icona no es produeix cap resultat.

Seleccioneu un d'aquests estats i premeu en el botó Defineix un efecte... per a configurar l'efecte de la icona corresponent. Si us plau, tingueu present que aquesta configuració només afectarà les icones actualment seleccionades a la categoria Ús de la icona (veure més amunt): configurant un efecte per a les icones actives, mentre l'ús de les icones de la Barra d'eines estigui seleccionat, no afectarà les icones actives emprades a d'altres llocs.

A sota de la llista d'estats de les icones hi ha dues opcions: Podeu configurar un efecte i seleccionar l'opció Semi transparent, que farà que el fons «brilli a través» de la icona. A la dreta del quadre de llista dels efectes hi ha un botó de control lliscant per a passar paràmetres addicionals al filtre per als colors i la Quantitat d'aquests.

Es poden aplicar els següents efectes a les icones:

Sense efecte:

  Les icones s'utilitzaran sense aplicar cap efecte.

A gris:

  Aquest filtre aplicarà un aspecte grisenc a la icona. Utilitzeu el control lliscant Quantitat per a configurar la intensitat d'aquest filtre. Tingueu present que és habitual per a la majoria de les interfícies d'usuari l'ús d'aquest efecte sols per a les icones deshabilitades.

A color:

  Les icones s'acoloriran emprant un color personalitzat. Per exemple, podeu configurar les icones actives (&ead;, quan el cursor es troba a sobre de la icona) per a que brillin com l'or. Utilitzeu els botons de color i el control lliscant Quantitat per a configurar el color emprat i la intensitat de l'acoloriment.

Gamma:

  S'aplicarà una gamma diferent de totes les icones. Si sou fotògraf i no sabeu el que és Gamma, Gamma és semblant al que la gent anomena contrast. Proveu amb les opcions de gamma fent clic movent el control lliscant Quantitat per a fer-vos amb una idea de l'efecte.

Desaturat:

  Les icones es dibuixaran dessaturades. Això és semblant a l'ajust del Color del vostre televisor. Utilitzeu el control lliscant per a configurar la quantitat de dessaturació.

A monocrom:

  Les icones es dibuixaran utilitzant tan sols els dos colors seleccionats.