# Configuració de Nepomuk per a la cerca a l'escriptori

Sebastian
Trueg
trueg@kde.org
&Anne-Marie.Mahfouf; &Anne-Marie.Mahfouf.mail;
&traductor.Antoni.Bella;
16-11-2012
&kde; 4.10
KDE
KControl
nepomuk
cerca a l'escriptori

## Introducció

Aquest mòdul permet configurar certes parts de la cerca a l'escriptori i de l'escriptori semàntic Nepomuk. Es pot trobar més informació sobre l'escriptori semàntic Nepomuk a la pàgina principal de Nepomuk.

### Paràmetres bàsics

La pestanya de configuració bàsica permet activar o desactivar l'escriptori semàntic i sistemes de cerca a l'escriptori.

Hi ha tres caselles de selecció:

- Habilita l'escriptori semàntic del Nepomuk Habilitar l'escriptori semàntic de Nepomuk significa que s'estan executant els serveis de Nepomuk. Aquests serveis proporcionen el desat de metadades/anotacions (els fitxers poden ser etiquetats o classificats en el &dolphin;, per exemple), sinó que també les cerques a l'escriptori es poden fer a través dels executables del &kde; o altra vegada amb el &dolphin;.

- Activa l'indexador de fitxers Nepomuk Activar l'indexador de fitxers de l'escriptori nepomuk significa que s'inicia un servei indexador de fitxers a més dels serveis estàndard que ja s'estan executant. El servei indexador de fitxers s'executarà sobre tots els fitxers en les carpetes de la configuració (veure més endavant) i extreure'n les metadades (com el títol o l'artista en els fitxers de música o fins i tot coses simples com la data de creació). Aquestes metadades seran exposades a través de la cerca a l'escriptori de la mateixa manera que les anotacions manuals s'han esmentat anteriorment.

- Activa l'indexador de correus electrònics Aquesta opció ha d'estar marcada per a permetre la cerca de text complet en el &kmail;.

A la dreta de Habilita l'escriptori semàntic del Nepomuk podeu fer clic a Detalls... i un diàleg us informarà sobre l'estat del magatzem de metadades del KDE: quants fitxers estan indexats i la mida del magatzem.

Sota la casella de selecció Activa l'indexador de fitxers Nepomuk es mostra l'estat actual del servei indexador de fitxers. El servei té quatre estats d'operació normal:

- L'indexador de fitxers està desocupat: L'indexador de fitxers no està treballant i resta a l'espera d'un esdeveniment que activi una actualització (un esdeveniment pot ser la creació o modificació d'un fitxer o un temps d'espera per a la revisió completa recurrent).

- S'estan indexant els fitxers en «qualsevol»: L'indexador de fitxers s'està executant sobre tots els fitxers de la carpeta «qualsevol» i analitza els fitxers nous o modificats.

- S'estan explorant els canvis recents en els fitxers per a les cerques d'escriptori: L'indexador de fitxers actualment està fent la seva comprovació periòdica per als nous fitxers en totes les carpetes de l'índex. Aquesta comprovació té per objecte trobar els fitxers que no han estat capturats a través del monitoratge normal del sistema de fitxers.

- L'indexador de fitxers s'ha suspès - L'indexador de fitxers s'ha suspès, &ead;, té un estat de pausa. Això pot ser activat per l'usuari, per manca d'espai en disc o un ordinador portàtil en un estat d'estalvi d'energia. En els dos últims casos el indexats es reprendran una vegada resolta la causa de la suspensió.

A part dels estats d'operació normals el servei indexador pot tenir un estat erroni. Hi ha dues possibilitats:

- El servei indexador de fitxers ha fallat en inicialitzar-se, probablement degut a un problema d'instal·lació: Això succeeix poques vegades i significa que un connector cabdal no s'ha pogut carregar. Això es pot deure a un problema d'instal·lació (falten dependències) o a causa d'una configuració incorrecta del sistema de connectors de &kde;.

- Qualsevol altre error ve a indicar un problema de comunicació amb el servei. Aquests errors es produeixen pel subsistema de &DBus; i han de ser avaluats cas per cas.

### Indexació

Aquesta pestanya permet seleccionar els fitxers i carpetes que seran analitzats pel indexador de fitxers com s'ha explicat anteriorment. Per omissió els documents, àudio, imatges i vídeos se seleccionen aquí.

Feu clic al botó Personalització de carpetes per a seleccionar i de seleccionar les carpetes on s'han de cercar els fitxers a analitzar. Per omissió seran analitzades la carpeta d'inici i totes les subcarpetes. Simplement desmarcant una carpeta la podeu excloure. També és possible incloure una subcarpeta estant la pare exclosa marcant-la altra vegada. Això permet una selecció més fina de les carpetes per al seu anàlisi.

Fer clic sobre el botó Avançat permet definir els filtres d'exclusió, utilitzant el tipus &MIME; o el nom d'un fitxer. Els tipus &MIME; i els noms de tots els fitxers que es troben en les carpetes configurades es compararan amb aquests filtres. Sols s'analitzarà el fitxer si cap d'ells coincideix. Això és molt útil per excloure fitxers de registre, còpies de seguretat i similars.

Gestió dels suports extraïbles: Nepomuk pot indexar fitxers als dispositius extraïbles, com memòries USB o discs durs externs per fer cerques ràpides d'escriptori. Per omissió no hi ha fitxers indexats. Aquí es pot canviar aquest comportament a una de les dues opcions:

- Indexa els fitxers en tots els suports extraïbles: Els continguts en els suports extraïbles s'indexen tan bon punt el suport està muntat. Atenció: això no inclou els suports que han estat refusats per la segona opció.

- Sol·licita individualment en muntar recentment: A l'usuari se li demanarà que decideixi si els fitxers en el suport recentment muntat s'hauran o no d'indexar. Un cop decidit Nepomuk no ho tornarà a preguntar.

### Còpia de seguretat

En aquesta pestanya podeu decidir fer una còpia de seguretat de totes les dades que no es poden restaurar d'altra manera. Això inclou les etiquetes creades manualment, les qualificacions, així com també les dades estadístiques. Per omissió no es fa còpia de seguretat de manera que si la necessiteu haureu de decidir què fer. Disposeu de dues possibilitats: còpies de seguretat automàtiques i manuals.

#### Còpia de seguretat automàtica

Primer trieu la Freqüència de la còpia de seguretat: això s'estableix a Desactiva les còpies de seguretat automàtiques, però podeu triar Còpia de seguretat diària, Còpia de seguretat setmanal. A continuació, establiu Hora de la còpia de seguretat: a quelcom convenient utilitzant el botó de selecció de valors. Finalment, podeu establir un límit per al nombre de fitxers de còpia de seguretat utilitzant Nombre màxim de còpies de seguretat:. Això us donarà la seguretat que no perdeu espai en el disc i sols es conservaran un cert nombre de fitxers de seguretat, 10 és el nombre definit per omissió.

Les vostres còpies de seguretat automàtiques es desen localment en el següent directori: `$KDEHOME/share/apps/nepomuk/backupsync/backups/`.

#### Eines

- Còpia de seguretat manual... També podeu fer còpies de seguretat manuals. Les còpies de seguretat manuals seran desades a la localització triada, com un fitxer. Feu clic a Còpia de seguretat manual... i us guiarà un assistent. Primer haureu d'apuntar a la localització del fitxer per a la còpia de seguretat. Introduïu un camí vàlid complet en el camp o utilitzeu el diàleg de fitxer per apuntar a un fitxer.

  Podeu crear un nou fitxer a la carpeta de la vostra elecció i després apuntar a aquest nou fitxer.

  Després feu clic al botó Següent i el diàleg us informarà que la còpia de seguretat s'ha fet.

- Restaura còpia de seguretat... Si voleu restaurar posteriorment una còpia de seguretat, utilitzeu aquest botó i seguiu l'assistent. La còpia de seguretat serà fusionada a la base de dades local del Nepomuk.

### Arranjament avançat

En aquesta pestanya es pot determinar la quantitat màxima de memòria principal del sistema que utilitzarà el Nepomuk per al seu procés de base de dades. Com més memòria disponible per a Nepomuk, millor serà el seu rendiment.