&Pamela.Roberts;
&traductor.Antoni.Bella;
24-09-2010
&kde; 4.5

# Usar les adreces d'interès

Tot i que podeu usar les adreces d'interès del &konqueror; per a registrar les localitzacions dels vostres propis fitxers i carpetes, aquestes són especialment d'utilitat quan feu surf per la web, permetent-vos crear una llista de llocs útils.

Per obrir el menú Adreces d'interès podeu o bé fer clic esquerra a sobre del mateix. Una vegada la llista sigui visible, podreu navegar a través seu amb les tecles del cursor o amb el vostre ratolí, aleshores premeu &Intro; o feu clic esquerra per a visitar la localització seleccionada.

Per afegir nous elements a la llista useu el menú Adreces d'interès Afegeix una adreça d'interès, la drecera de teclat &Ctrl;B o feu clic dret a sobre d'un espai buit en la pàgina web o vista de carpeta i seleccioneu Apunta aquest enllaç/Apunta aquesta localització des del menú emergent.

La llista Adreces d'interès pot contenir subcarpetes amb d'altres adreces d'interès, en podeu crear amb el menú Adreces d'interès Nova carpeta de adreces d'interès.... Per afegir un adreça d'interès en una subcarpeta en comptes de a la llista d'adreces d'interès principal, seleccioneu la carpeta amb la llista d'Adreces d'interès i empreu l'element Afegeix una adreça d'interès en aquesta carpeta.

També podeu accedir a les vostres adreces d'interès des de la Barra lateral o des de la barra d'eines d'enllaços d'interès.

Si introduïu `bookmarks:/` en la barra de localització es mostrarà la pàgina inicial d'enllaços d'interès amb un resum de totes les adreces d'interès i les carpetes.

## L'editor de les adreces d'interès

L'opció Adreces d'interès Edita les adreces d'interès obre l'Editor d'adreces d'interès.

Aquest mostra una vista en arbre de les vostres adreces d'interès i subcarpetes d'adreces d'interès. Com és habitual en les vistes en arbre en el &kde;, les subcarpetes es mostren amb un petit quadrat precedint al nom de l'adreça d'interès; si el quadrat conté un signe + en fer clic esquerra a sobre seu aquest desplegarà la vista per a mostrar els continguts d'aquesta subcarpeta i el signe + canviarà a -, en fer clic esquerra a sobre del signe - la vista de la subcarpeta es plegarà.

Per a seleccionar un element en la llista podeu fer clic esquerra a sobre seu, o podeu navegar a través de la llista emprant les tecles de cursor Amunt i Avall per a moure-us-hi, la Dreta desplegarà una subcarpeta i l'Esquerra la plegarà.

Podeu moure un element d'un lloc a l'altre en la llista usant el normal arrossega i deixa, o els mètodes Talla i Enganxa. L'ordre en el que apareixen els elements en l'Editor d'adreces d'interès és l'ordre en el que apareixeran en la llista desplegable Adreces d'interès. L'opció Carpeta Insereix separador pot usar-se per a inserir línies separadores en les entrades de la llista a on les desitgeu.

Es pot crear una nova subcarpeta en el lloc seleccionat de la llista emprant l'opció Carpeta nova... en el menú Carpeta o des del menú desplegable que obtindreu amb el clic dret a sobre d'un element en la part principal de la finestra, o amb la drecera de teclat &Ctrl;N.

Per a canviar el nom d'un adreça d'interès o carpeta seleccioneu-lo/-la i premeu F2 o escolliu Reanomena des del menú Edita o des del menú emergent que apareixerà quan feu clic dret a sobre de l'element. De manera similar podeu editar l'&URL; prement F3 o escollint l'element de menú Canvia la ubicació.

L'Editor d'adreces d'interès us permet importar adreces d'interès des de diversos navegadors a la llista de adreces d'interès del &konqueror;, situant-los en una nova carpeta o substituint totes les adreces d'interès actuals. Per a fer-ho seleccioneu Importa des del menú Fitxer. L'opció Fitxer Exporta es pot usar per a exportar les adreces d'interès del &konqueror; cap als navegadors &Netscape; o Mozilla.

Per a seleccionar quina subcarpeta d'adreces d'interès s'usarà per a mantenir els elements de la barra d'eines d'adreces d'interès, seleccioneu la subcarpeta i aleshores escolliu Estableix com a carpeta de barra d'eines des del menú Carpeta.

Si esteu netejant les vostres adreces d'interès i heu oblidat el que contenia una certa pàgina web, la podeu obrir amb facilitat des de l'Editor d'adreces d'interès amb el &BDR; prement sobre un element i seleccionant Obre en el Konqueror des del menú emergent. Si tan sols desitgeu comprovar que l'&URL; encara és vàlid escolliu Comprova l'estat.

Tots els canvis seran desats automàticament en cas de tancar L'Editor de les adreces d'interès.